ئاسایشی سلێمانی لەسەر وێنەگرتنی پرسەی دیار غەریب، فۆتۆگرافەرێك دەستگیر دەكات\nفۆتۆگرافەرو رۆژنامەنوس "زمناكۆ ئیسماعیل" كە جوانترین وێنەی كچە ئێزیدییە چەك لەشانەكەی گرتوە لەكاتی داگیركردنی شەنگال لەلایەن داعشەوە‌و سەرنجی هەمو جیهانی راكێشا، ئەمڕۆ لەلایەن ئاسایشی سلێمانیەوە لەسەر وێنەگرتنی پرسەی دیار غەریب-ی شەهید دەستگیر كراو كامێراكەی لێسەندرا.\nئاوێنە: زمناكۆ ئیسماعیل بەئاوێنەی راگەیاند پاشنیوەڕۆی ئەمڕۆ لەكاتێكدا لەناو پرسەی دیتر غەریب خەریكی وێنەگرتن بوم، دو كەس بەجلی مەدەنیەوە هاتن‌و وتیان ئاسایشین‌و لەگەڵمان وەرە دەرەوە.\nدیار غه‌ریب محه‌ممه‌د ناسراو بە هه‌ڵمه‌ت، ساڵی 1973 لەناوچەی قەرەداخ لەدایکبووە، کۆلێژی زانست بەشی فیزیای تەواوکردووە، ساڵی 1992 په‌یوه‌ندی به په‌كه‌كه‌وه كردووه ، لە ساڵی 2008 بووەتە سەرۆکی پارتی چارەسەری دیموکراتی کوردستان (پەچەدەکە)، ئەندامی کۆنسەی سەرۆکایەتیی کۆما جڤاکێن کوردستان (کەجەکە)و رۆژی ٥ی تەموز لەلایەن دەوڵەتی تورکیاوە لەقەندیل تیرۆر کرا.


ئەبوبەكر عەلی: دۆخی عێراق لەبەردەم سیناریۆی جۆراوجۆردایە (بەشی یەكەم) – Politic Press\nئەبوبەكر عەلی: دۆخی عێراق لەبەردەم سیناریۆی جۆراوجۆردایە (بەشی یەكەم)\nلەم چاوپێكەوتنەی پۆڵەتیك پرێس نووسەر و سیاسەتمەدار ئەبوبەكر عەلی تیشك دەخاتە سەر دۆخی عێراق بە تایبەتی لە دوای هەڵبژاردنی 10ی تشرینی یەكەم و ئەگەر و پێشهاتەكان دەخاتە ڕوو.\n_ پۆڵەتیك پرێس: لە دوای هەڵبژاردنی 10ی تشرینی یەكەم دەبینین ئاڵۆزییەكان لە عێراق زیاتر بوون، تا گەشتە ئەوەی هێرش بكرێتە سەر شوێنی نیشتەجێبوونی خودی سەرۆكوەزیرانی عێراق، خوێندنەوەتان بۆ دۆخی عێراق بە تایبەتی لە دوای هەڵبژاردنی 10 ی تشرینی یەكەم چییە؟\n+ ئەبوبەكر عەلی: ئەوەی ئێستا دەیبینین رووخانی عێراقی نوێیە كە گوایە لەدوای 2003 و رووخانی رژێمی پێشووەوە دەستی پێكردووە، دووبارە بیناكردنەوەی عێراقێكە لەسەر پەیمانێكی كۆمەڵایەتی نوێ كە مانا بۆ دەوڵەت و یاسا و دام و دەزگاكان بگەڕێتەوە و چوارچێوەیەكی هاوبەشی ژیانكردن لە عێراقدا بێتە كایەوە كە جیاوازبێت لەوەی رابردوو، كۆمەڵێك پرس لێرەدا تێكەڵاودەبن، پرسی شەقامی ناڕازی پرسی پارتە سیاسییە گەندەڵەكان پرسی دەستتێوەردانی دەرەكی وە پرسی ئەو كەسانەی لە عێراقدا دەیانەوێت دۆخێكی نوێ بێتەكایەوە و دووبارە دەوڵەتی عێراق بینابكەنەوە، ئەوەی دەگوزەرێ لە عێراقدا ململانێیە لەنێوان دەوڵەت و نا دەوڵەت، خەڵكانێك دەیانەوێت بینای دەوڵەتی عێراقی بكەنەوە نەك بە مانا مەدەنییە ئەخلاقییە فەلسەفییەكەی بەڵكو بەو مانایەی دەسەڵاتێكی ناوەندی لە عێراقدا دروست ببێت و هەیبەت بۆ دەوڵەتی عێراقی بگەڕێتەوە و چەك لە دەرەوەی دەوڵەت نەبێت دەوڵەت مۆنۆپۆلی بەكارهێنانی زەبر و زەنگ بكات و میلیشاكان هەڵبوەشێنەوە و عێراقێكی بەهێز دروست ببێتەوە كە بتوانێت سەروەری ناوخۆیی و دەرەكی بپارێزێت، لە پاڵ ئەوەدا هێزێك هەیە كە زیاتر لە حەشدی شەعبیدا بەرجەستە دەبێت لەگەڵ ئەو لایەنە سیاسییانەی كە لەسەروو دەوڵەتەوە بیردەكەنەوە و خۆیان بەنوێنەری ئایدۆلۆژیا و مەزهەب و ململانێیەكی ناوچەیی گەورەتر لە عێراق دەزانن، ئەم دوو ململانێییە تێكەڵبووە لە دەرەنجامی هەڵبژاردنی پێشوەختەی عێراق ئەم بەرەیەی كە دەیانەوێت عێراق تەنها ئامرازێك بێت لە ململانێكەدا نەك عێراق هەموو شتێك بێت یان سەقفی بیركردنەوەیان بێت، دۆڕاندوویانە و پێگەیان لاوازبووە، ئەمەش قبوڵناكەن كە ئیمتیاز و دەستكەوتەكانی رابردوویان لە كیس بچێت، یان نەتوانن عێراق وەكو ئەڵقەیەك لە ئەڵقە گرنگەكانی رووبەڕووبوونەوە و ئیدارەدانی ململانێ گەورە ناوچەیی و شارستانی و مەزهەبییەكەی خۆیان بەكاربێنن، راكەی دیكەش كە لەگەڵ دەوڵەتە ڤێبەرییەكەی عێراقدایە دەیەوێت بە پشتیوانی هەندێك لە وڵاتانی عەرەبی و ئەمریكا و كۆمەڵگەی نێودەوڵەتی بڵێت كە ئێمە توانیومانە لە رێگەیەكی ئاشتیخوازانەی وەكو هەڵبژاردنەوە هاتووین و دەمانەوێت گۆڕانكاری بكەین و قبوڵی دۆخی نوێ بكەین، تێگەشتنم بۆ عێراق وابووە لە رابردوودا كە ئەم وڵاتە لە دۆخێكی هێجگار ناهەمواردایە، نە قابیلی ریفۆرمە، نە هەل و مەرجی شۆڕش و گۆڕانكاریشی تێدایە بۆیە رەنگە سەربكێشێت بۆ شەڕی ناوخۆ، هەربۆیە دۆخەكە لەبەردەم سیناریۆی جۆراوجۆردا كراوەیە.\n_ پۆڵەتیك پرێس: هەندێك پێیان وایە رەنگە دۆخی عێراق بگاتەوە بە شەڕی تائیفی، هەندێكیش پێیان وایە رەنگە شەڕی ناوخۆی شیعە_شیعەی لێبكەوێتەوە لەناو سیناریۆ جیاوازەكاندا تا چەندە ئەم دوو سیناریۆیە ئەگەری بەهێزن؟\n+ ئەبوبەكر عەلی: بە بڕوای من هێزەكان، بە تایبەتی هێزەكانی لایەنگری بیناكردنەوەی دەوڵەت لە عێراقدا، هەتا ئەوپەڕی دەیانەوێت وەرەقەی شەڕ لە دەستی لایەنەكەی تر بسەننەوە، چونكە دەزانن ئەگەربێت و شەڕی ناوخۆ لە عێراقدا هەڵبگیرسێت تەسلیم بە لۆژیكی ئەوان دەبن، لە ئیدارەكردنی پێویستییەكان و رەنگدانەوەی ئەو لۆژیكەشدا، رەنگە ئەوان بەهێزتربن لەبەرئەوەی كە پسپۆڕی و شارەزاییەكی ناوخۆیی و دەرەكی زۆرتریان لە بەردەستدایە، وە پرسی ئایدۆلۆژیا و مەزهەبیش دێتە كایەوە، بەڵام لە هەموو حاڵەتێكدا مادەم زیاتر لە 100 هێزی میلیشیایی لە عێراقدا هەیە، بەرژەوەندی جۆراجۆر و بەرژەوەندی دژ بەیەكی ناوخۆییمان هەیە، دەستتێوەردانی دەرەكیمان هەیە، وە گەندەڵیەكی زۆر هەیە، خراپ بەكارهێنانی بەرفراوانی دەسەڵات هەیە، هەموو ئەمانە وا دەكەن، كە بابەتی شەڕ و پێكدادانی ناوخۆیی و خلیسكان بەرەو ئاقارە، هەمیشە وەك ئەگەرێك بهێڵینەوە، ئەگەرچی ئەگەرەكانی لە جاران كەمتر بوونەتەوە، عەقڵی تائیفی راستە تاكو ئێستا هەرماوە، بەڵام پاشكشەی كردووە، بەبڕوای من رووداوەكانی میقدادیە و لە دوای هەڵبژاردن هەوڵێك بوو بۆئەوەی كە جارێكی تر شەقامی عێراقی بە بابەتی شەڕ و ململانێی تائیفی سەرقاڵ بكەن، بەڵام زوو كۆنترۆڵكرا، ئێستاش ئاساییە هەوڵێكی لەو جۆرە هەبێت، پێم وایە وەكو جاران گەرم نابێت لەبەرئەوەی هەلومەرجەكان گۆڕاون، ئەگەرچی ناتوانین نەفی بكەین، شەڕی ناوخۆی شیعی _ شیعی یەكێكە لە ئەگەرەكراوەكان، بەڵام مەرجەعیەتی دینی رێگرە، تا رادەیەكیش ئێران رێگرە مەگەر هیچ چارێكی نەمێنێت و دوایین هۆكاربێت پەنای بۆ بەرێت لەپێناو پاراستنی بەرژەوەندییەكانی، دۆخەكە لە چاو جاران تا رادەیەك پتەوترە بۆئەوەی نەخزێت بەرەوشەڕی ناوخۆ، بەڵام لە هەمان كاتدا هێزێك هەیە و میلیشیایەك هەیە و پێداگری و بەرژەوەندییەك هەیە كە ئامادەیە تا شەڕی ناوخۆش پێداگری لەسەر دیدگا و بەرژەوەندییەكانی خۆی بكات.\n_ پۆڵەتیك پرێس: یەكێك لەو بابەتانەی كە لە چەند رۆژی داهاتوودا دێتە پێشەوە ، بابەتی كشانەوەی هێزە شەڕكەرەكانی ئەمریكا یاخود گۆڕینی ناونیشانی هێزە شەڕكەرەكانی ئەمریكایە، هەندێك پێیان وایە رەنگە لەدوای جێبەجێكردنی ئەو بڕیارە عێراق هاوشێوەی ئەفغانستانی لێبێت، هەندێكیش پێیان وایە گەشە و زیادبوونی جموجوڵی هێزە میلیشیاكان بۆ ئەم بڕیارە دەگەڕێتەوە، لە كاتی جێبەجێكردنی ئەم بڕیارە ئەگەر هەیە چ سیناریۆیەك رووبدات و بێتە پێشەوە؟\n+ ئەبوبەكر عەلی: ئێستا بابەتی كشانەوە یان نەكشانەوە یان گۆڕینی ناونیشانییان تەوەری سەرەكی ململانێكان نییە، بەڵكو تەنها رەهەندێكی ئەو ململانێیە پێكدەهێنێت، بەڵكو ئێستا شەڕكردنە لەسەر چارەنووسی عێراق و كێ خاوەنی عێراق بێت، كێ موقەدەرات و توانا ئابوری و سەربازی و نێودەوڵەتییەكان و ناونیشانی عێراق بەكاربهێنێت لە ململانێكانی ناوخۆ و ناوچەكەدا، لێرەوە بابەتی مانەوە و نەمانەوەی هێزەكانی ئەمریكا و هاوپەیمانی نێودەوڵەتیش دەبێت بە بەشێك لەو بابەتە، كشانەوە یان نەكشانەوەی هێزەكانی ئەمریكا، دوو رەهەندی هەیە بە دوو ئاراستەی جیاواز، لە روویەكەوە دەبێت ببێتە هۆی سەقامگیری و كەمتركردنەوەی توڕەیی هێزە ناڕازییە چەكدارەكان ئەوەی ناوی خۆیان ناوە بەرەی بەرهەڵستی ئیسلامی و خۆیان بە بەشێك لە بەرەی بەرهەڵستی ناوچە دەزانن، بەڕێبەرایەتی كۆماری ئیسلامی ئێران، لەبەرئەوەی ئامانجێكیان دێتە دی كە كشانەوەی هێزە شەڕ كەرەكانی ئەمریكا بووە، ئەگەرچی دەتوانن وەكو كەرەستەیەكی پڕوپاگەندەیی بیهێڵنەوە بەوەی تەنها ناونیشانەكە گۆڕاوە و لە راستەقینەدا هێزەكان نەكشاونەتەوە، بەڵام لە روویەكی ترەوە زیاتر رژد و سوریان دەكات و رەنگە متمانەیەكی زۆرتریان پێبدات بەوەی لە نەبوونی هێزە شەڕكەرەكانی ئەمریكا و خۆرئاوا لە ناو عێراقدا، ئەگەر پێویستیان بێت لە ساتێكی دیاری كراودا ئەتوانن ململانێكە بە ئاسانتر یەكلایی بكەنەوە، لەبەرئەوەی هێزە عێراقییە ناوخۆییەكان راستەوخۆ ناتوانن هێزە بیانییەكان بكەن بە لایەنگر لەو بابەتەدا، واتە زیاد لە رەهەندێكی هەیە لەم رووەوە.\nTags: ئەبوبەكر عەلی عێراق\nسەرۆكی دەزگای ئاسایشی نیشتیمانی عێراق: رێگە بە گەڕانەوەی داعش نادەین\nعێراق داوای گەڕاندنەوەی پارەکانی لە بیلاڕوسیا دەکات\nكازمی: لە دەنگدانی تایبەت هەنگاوی یەكەممان بە سەركەوتوویی بڕی\nله شەش مانگدا 106 تاوەری کارەبا لەعێراق کراونەتە ئامانج\nعێراق و چین ڕێککەوتن ئەنجام دەدەن\nعێراق ژینگەی گونجاوی وەبەرهێنان بۆ کۆمپانیا جیهانییەکان دەڕەخسێنێت


خوێن ڕێگری سه‌ره‌كییه له‌به‌رده‌م دروستبوونه‌وه‌ی جگه‌ر\nجگه‌ر تاكه ئه‌ندامی جه‌سته‌یه كه ده‌توانێت دروستببێته‌وه. به‌ڵام هه‌ندێك نه‌خۆش كه نه‌شته‌رگه‌ری لابردنی جگه‌ریان بۆ ده‌كرێت، واته به‌شێكی جگه‌ریان كه نه‌خۆش كه‌وتووه لاده‌برێت، دواتر پێویسته نه‌شته‌رگه‌ری چاندنه‌وه‌ی جگه‌ریش بكه‌ن چونكه پێواژۆی نوێبوونه‌وه‌ی جگه‌ر كارناكات.\nتوێژینه‌وه‌یه‌كی نوێ له زانكۆی میشیگان سته‌یت كه له جورناڵی خوێندا بڵاوبووه‌ته‌وه ده‌ڵێت كه پرۆتینێكی ناو خوێن به‌ناوی فیبرینۆجێن ڕێگره له‌به‌رده‌م دروستبوونه‌وه‌ی جگه‌ردا.\nلویندیك پرۆفیسۆری پاسۆبایۆلۆجی له زانكۆی میشیگان سته‌یت ده‌ڵێت "بۆمان ده‌ركه‌وت كه فیبرینۆجێن له‌و به‌شه‌ی جگه‌ردا كه ماوه‌ته‌وه به‌خێرایی دوای نه‌شته‌رگه‌رییه‌كه كۆ ده‌بێته‌وه و پلاتێله‌كان ده‌ڵێت وه‌ك وه‌ڵامده‌ری یه‌كه‌م كاربكه‌ن و وه‌ك یه‌كه‌م قۆناغه‌كانی دروستبوونه‌وه ده‌ستبه‌كار ده‌بن. به‌ڵام ئه‌گه‌ر فیبرینۆجین یان پلاتێله‌كان له‌كاربوه‌ستنه‌وه له‌ئاكامدا دروستبوونه‌وه‌كه دواده‌كه‌وێت".\nپلاتێله‌كان به‌و خانانه‌ی خوێن ده‌وترێت كه ده‌بنه هۆی مه‌یینی خوێن و خوێنبه‌ربوون ڕاده‌گرن. كاتێك له فیبرینۆجینه‌وه زانیارییان پێده‌گات ده‌ستبه‌كار ده‌بن و له‌و به‌شه‌ی جگه‌ردا كه ماوه‌ته‌وه كۆده‌بنه‌وه تا یارمه‌تی بده‌ن بگه‌ڕێته‌وه حاڵه‌تی پێشووی.\nتوێژه‌ران بۆیان ده‌ركه‌وت كاتێك ئاستی فیبرۆجێن كه‌مبێت ژماره‌ی پلاتێله‌كانی ناو جگه‌ریش داده‌به‌زێت. له‌ڕاستیدا دروستبوونه‌وه‌ی جگه‌ر په‌یوه‌ندی ڕاسته‌وخۆی به ئاستی فیبرۆجینه‌وه هه‌یه.


ئێكه‌تیا ئه‌وروپا و به‌ریتانیا هوشداریێ دده‌ن - پرس بادینی\nHome جیهان سڵایدشۆو هەواڵ ئێكه‌تیا ئه‌وروپا و به‌ریتانیا هوشداریێ دده‌ن\nئێكه‌تیا ئه‌وروپا و به‌ریتانیا هوشداریێ دده‌ن\nپرس میدیا 5:21:00 PM جیهان, سڵایدشۆو, هەواڵ,\nئێكه‌تیا ئه‌وروپا و به‌ریتانیا هوشداریێ دده‌ن كو ناهێت دیتن بگه‌هنه رێككه‌فتنێ لسه‌ر په‌یوه‌ندیێن دناڤبه‌را وان دا پشتی ده‌رچونا وان ژ وێ ئێكه‌تیێ بتایبه‌تی ژی پشتی وێ یه‌كێ بو ده‌ما حه‌فتیه‌كێ گوتوبێژان پێشكه‌فتن بخوه‌ڤه نه‌دیتیه.\nپشتی كو ل رۆژا ئه‌ینی گوتوبێژ راوه‌ستاندن، مه‌زنێ دانوستاندن كارێ ده‌سته‌یێ مایكل بارنیه‌ر راگه‌هاند، دڤێ قوناغێ دا وه‌سا ناهێت دیتن رێككه‌فتن دناڤبه‌را به‌ریتانیا و ئێكه‌تیا ئه‌وروپادا بهێته ئه‌نجامدان، هه‌روه‌سا گوت دڤێ حه‌فتیێ دا گوتوبێژێن مه زێده‌تر به‌ره‌ڤ پاشڤه‌چونه ل شوینا به‌ره‌ڤ پێشڤه بچن.\nشیره‌تكارێ به‌ریتانیا ده‌یڤد فروست راگه‌هاند، دڤێ حه‌فتیێ دا مه گوتوبێژێن ب مفا ئه‌نجامدان به‌لێ پێشكه‌فتنه‌كا كێم بخوه‌ڤه دیتن.\nهه‌روه‌سا گوت ژی گه‌هشتنا رێككه‌فتنێ هێشتا دهێته‌كرن و ئه‌و یه‌ك ژی ئارمانجا مه‌یه به‌لێ دیاره گه‌هشتن بو ئه‌ڤێ رێككه‌فتنێ ئاسان نابیت.\nبارنیه‌ر ل داویێ گوت ژی كو هه‌ر پاشڤه‌مانه‌كا زێده‌تر پشتی مه‌ها 10 وه‌ره مه‌ترسیا مه‌زنتر دئێخیته سه‌ر ده‌رئه‌نجامێن پروسێ، ئه‌ز تێناگه‌هم بوچی ئه‌ڤی ده‌مێ ب مفا ب هه‌روه دبه‌ن.\nBy پرس میدیا at 5:21:00 PM


حزقیێل 35 – Kurdi Sorani Standard (KSS) | Biblica\nحزقیێل 35 – Kurdi Sorani Standard (KSS)\nفەرمایشتێک سەبارەت بە ئەدۆم\n1فەرمایشتی یەزدانم بۆ هات، پێی فەرمووم: 2«ئەی کوڕی مرۆڤ، ڕووت لە کێوی سێعیر بکە و پێشبینی لەسەر بکە و 3پێی بڵێ: ”یەزدانی باڵادەست ئەمە دەفەرموێت: ئەی کێوی سێعیر، من لە دژی تۆم و دەستم درێژ دەکەم بۆ سەرت، چۆڵ و وێرانت دەکەم. 4شارۆچکەکانت کاول دەکەم، تۆش چۆڵ دەبیت، ئیتر تۆ دەزانیت کە من یەزدانم.\n5«”لەبەر ئەوەی لەمێژە دوژمنایەتیت لە دڵە و لە کاتی تەنگانەی ئیسرائیلییەکان کە سزادانیان گەیشتبووە لووتکە، بە ناپاکی ئەوانت دایە دەست شمشێر، 6لەبەر ئەوە یەزدانی باڵادەست دەفەرموێت: بە گیانی خۆم، من ئامادەت دەکەم خوێنت بڕژێت، خوێنڕشتن ڕاوت دەنێت، چونکە ڕقت لە خوێنڕشتن نەبوو، لەبەر ئەوە خوێنڕشتن ڕاوت دەنێت. 7کێوی سێعیر دەکەم بە وێرانە و چۆڵەوانی، هاتوچۆی تێدا ڕیشەکێش دەکەم. 8چیاکانت لە کوژراو پڕ دەکەم، گرد و دۆڵ و هەموو شیوەکانت کوژراوی بە شمشێر تێیدا دەکەون. 9دەتکەمە وێرانەی هەتاهەتایی و شارۆچکەکانت ئاوەدان نابن، ئیتر ئێوە دەزانن کە من یەزدانم.\n10«”لەبەر ئەوەی گوتت، ’ئەم دوو نەتەوەیە و ئەم دوو خاکە بۆ من دەبن و ئێمە داگیریان دەکەین، ئەگەر یەزدانیش لەوێ بێت،‘ 11یەزدانی باڵادەست دەفەرموێت: لەبەر ئەوە بە گیانی خۆم، لەسەر تووڕەیی و بەغیلییەکەت سزات دەدەم، ڕەفتارت لەگەڵ دەکەم هەروەک چۆن تۆ بە قینەوە ڕەفتارت لەگەڵ ئەواندا کرد، خۆمیان پێ دەناسێنم کاتێک حوکمت دەدەم. 12جا دەزانیت کە من یەزدانم و گوێم لە هەموو قسە سووکەکانت بوو، کە لە دژی چیاکانی ئیسرائیل کردت، کە گوتت: ’وێران کران و پێمان دران ببن بە خۆراکمان.‘ 13بە دەمتان خۆتان بەسەر مندا گەورە کرد و قسەی زۆرتان لە دژی من کرد، من گوێم لێبوو. 14یەزدانی باڵادەست ئەمە دەفەرموێت: کاتێک هەموو زەوی دڵخۆشە، من وێرانت دەکەم. 15وەک چۆن تۆ دڵخۆش بوویت بە میراتەکەی بنەماڵەی ئیسرائیل چونکە بوو بە وێرانە، بە هەمان شێوەت پێ دەکەم. ئەی کێوی سێعیر، وێران دەبیت، تۆ و سەراپا هەموو ئەدۆم، ئیتر ئەوان دەزانن کە من یەزدانم.“»\nKSS : حزقیێل 35


https://1baiser.com میسی لە بەردەم شەش ڕیكۆردی نوێدایە |\nHome گشتی وەرزش میسی لە بەردەم شەش ڕیكۆردی نوێدایە\non: كانونی دووه‌م 13, 2019 In: وەرزشNo Comments\nئەگەر ئەم وەرزە بەرشەلۆنە هەر سێ نازناوی چامپیۆنس لیگ، لالیگا و كۆپا دێل رێ بباتەوە، ئەوا ژمارەی نازناوەكانی میسی لەگەڵ یانە كەتەلۆنییەكەدا دەگاتە 36 نازناو، بەمەیش ریكۆردەكەی رایان گیگزی وێڵزی یەكسان دەكاتەوە، كە بەدرێسی مانچستەر یونایتدەوە 36 نازناوی بەدەستهێنابوو\nمیسی لەگەڵ كۆتاییهاتنی ئەم وەرزەدا دەتوانێت پلەی دووەم بگرێت لەنێو ئەو یاریزانانەدا كە زۆرترین یارییان بە درێسی بەرشەلۆنەوە ئەنجامداوە، تاكو ئێستا میسی 657 یاری بەدرێسی یانە كەتەلۆنییەكەوە كردووە، تەنها 18 یاری ماوە بۆ ئەوەی ژمارەكەی ئینێستا بشكێنێت و دواتریش تەنها چاڤی دەمێنێت كە 767 یاری كردووە\nرەنگە شكاندنی ریكۆردەكەی ئیگەر كاسیاس بۆ میسی زۆر ئاسان بێت. كاسیاس لەتەمەنی یاریكردنیدا لەگەڵ ریاڵ مەدرید خاوەنی زۆرترین بردنەوە بووە لەلالیگادا و 334 جار بەدرێسی یانەی شاهانەوە براوە بووە، میسی تەنها پێویستی بە 11 بردنەوەی دیكە هەیە بۆ شكاندنی ئەو ژمارەیە\nمیسی بەرەو ئەوە دەڕوات بۆ جاری شەشەم لەمێژوودا خەڵاتی پێڵاوی ئاڵتون بباتەوە و ببێتە گۆڵكاری ئەوروپا، تاكو ئێستا هیچ یاریزانێك نەیتوانیوە شەش جار ئەو خەڵاتە بباتەوە، بەڵام رێژەی تۆماركردنی گۆڵ لەلایەن میسییەوە لەم وەرزەدا نزیكی دەكاتەوە لە بردنەوەی ئەو خەڵاتە بۆ جارێكی دیكە\nهاوكات میسی نزیكە لەوەی ریكۆردەكەی زازا بشكێنێت و بۆ جاری شەشەم خەڵاتی پیچیچی بباتەوە، كە دەدرێتە گۆڵكاری خولی ئیسپانیا. میسی ئەم وەرزە تاكو ئێستا 16 گۆڵی هەیە و سەرووی لیستی گۆڵكارانی گرتووە بە جیاوازیی چوار گۆڵ لەگەڵ سوارێزی هاوڕێی\n״ئەفسانەی هاتریك״.. میسی تەنها یەك یاری ماوە كە هاتریك تۆماربكات و ژمارەی هاتریكەكانی بگەیەنێتە 50 دانە، ئەگەر ئەستێرە ئەرجەنتینییە بتوانێت ئەو ژمارەیە تۆماربكات، ئەوا زۆر زەحمەت دەبێت بۆ هەر یاریزانێكی دیكە كە دووبارەی بكاتەوە


جبورى له‌باره‌ێ ديدارى وه‌ل بارزانى وه‌ى جووره جواو ره‌خنگره‌يل داره‌و\nشه‌فه‌ق نيوز/ سه‌ليم جبورى سه‌رۆك په‌رله‌مان عراقى ئه‌وه ده‌رخست ك ديدارى وه‌ل مه‌سعود بارزانى سه‌رۆك هه‌رێم كوردستان له هه‌ولێر له‌وه‌ر ئارامه‌وكردن خراوبوين په‌يوه‌نديه‌يل ناونى به‌غدا و هه‌ولێر و ده‌خاڵه‌تكردن ده‌وڵه‌ته‌يل هه‌رێمى بويه جوور لايه‌نه‌يليگ له مه‌سه‌له‌گه ك هه‌ڕه‌شه له ئاسايش وڵاته‌گه ئه‌كه‌ن.\nجبورى له به‌ياننامه‌يگ ئه‌را(شه‌فه‌ق نيوز)وت: ئى ديداره له‌وه‌ر وساننه‌وه‌ى خراوبوين په‌يوه‌ندى ناونى حكومه‌ت ناوه‌ندى و هه‌رێم بويه دوياى ئه‌و روێداگه‌يل مه‌ترسيداره ك له‌شوون راپرسێ 25 ئه‌يلوول په‌يا بوى و ده‌وڵه‌ته‌يل هه‌رێمى ده‌خاڵه‌ت له‌تى ئه‌كه‌ن جوور لايه‌نه‌يليگ ك يه‌يش هه‌ره‌شه‌س ئه‌را بان ئاسايش و سه‌قامگيرى عراق جوور ده‌وڵه‌ت.\nجى باسه، جبورى هه‌ميش وت: ئى ديداره له‌وه‌ر خاتر هاوردنه‌وه‌ى گشت لايه‌نه‌يليش بويه ئه‌را په‌ياكردن چاره‌سه‌ريگ و كووتاييهاوردن وه حاڵه‌ت داوڕيان له ناونى ناوه‌ند و هه‌رێم و باس له‌وه‌يش كرد ك دانيشتنى وه‌ل بارزانى جه‌ختكردن بويه له‌بان گرينگى شه‌راكه‌ت و حورمه‌تگرتن بنه‌مايه‌يلى و مقه‌يه‌تيكردن له به‌رژه‌وه‌نديه‌يل گشتلا و هه‌وه‌جه‌كردن ئه‌را گفتگوو وه‌خاتر ئارامه‌وكردن بارودوخه‌گه دوير له زووان هه‌ڕه‌شه.


Diplomatic Magazine | ئه‌بوجیهاد هاشمى، تارماییه‌كى ترسناك له‌پشت رووداوه‌كانى عێراقه‌وه\nئه‌و پیاوەی به فعلی سه‌رۆك وه‌زیرانی عێراقه\nئه‌بوجیهاد هاشمى، تارماییه‌كى ترسناك له‌پشت رووداوه‌كانى عێراقه‌وه\nده‌سه‌ڵاتدارانی عیراق تاكو ئێستا ناسنامه‌ی ئه‌و كه‌سانه‌یان ئاشكرا نه‌كردووه، كه به‌رپرسن له كوشتنی 149 خۆپیشانده‌ر و بریندار كردنی 6000 كه‌سی دیكه، كه له میانه‌ی ناڕه‌زایه‌تیه جه‌ماوه‌ریه‌كه‌ی سه‌ره‌تای مانگی ئۆكتۆبه‌ر دژی گه‌نده‌ڵی بۆ ماوه‌ی یه‌ك هه‌فته خۆپیشاندانیان ئه‌نجامدا، ئه‌مه له كاتێكدایه كه په‌نجه‌ی تۆمه‌ت ئاڕاسته‌ی فه‌رمانده‌كانی حه‌شدی شه‌عبی ده‌كرێت،كه له ئێرانه‌وه نزیكن، وه‌ك ئه‌بو زه‌ینه‌ب ئه‌للامی سه‌ركرده له كتائبی( حزب الله العراقی) كه هاوكات به‌ڕێوه‌به‌ری ئه‌منی ده‌سته‌ی حه‌شدی شه‌عبیشه.\nتۆمه‌تبارێكی دیكه كه هاوشێوه‌ی ئه‌للامیه، به‌ڵام له‌وه‌یه كاریگه‌ری زیاتری له‌سه‌ر ڕووداوه سیاسی و ئه‌منیه‌كانی عیراق جێهێشتبێت، ئه‌ویش ئه‌بو جیهاد ئه‌لهاشمیه، كه به‌هه‌مان شێوه تۆمه‌تباره به به‌كارهیچنانی توندوتیژی دژی خۆپیشانده‌ران.\nچالاكوانان و ڕاگه‌یاندكارانی عیراق ده‌ڵێن،به‌و پێیه‌ی ئه‌و له بڕیار به‌ده‌ستانی به‌غداوه نزیكه، بۆیه ڕۆڵێكی سه‌ره‌كی له توندوتیژیه‌كانی دژ به خۆپیشانده‌ران بینیوه.\nئه‌بو جیهاد ئه‌لهاشمی یه‌كێكه له‌و كه‌سانه‌ی كه ڕۆژی سێی ئۆكتۆبه‌ر به‌شداری كردووه له دروستكردنی شانه‌ی قه‌یرانه‌كان له به‌غداد، كه ئامانجی كپ كردنه‌وه‌ی خۆپیشاندانه‌كان بووه\nئه‌بو جیهاد ئه‌لهاشمی كێیه؟\nناوی ته‌واوی محه‌مه‌د ئه‌لهاشمیه، به‌ڕێوه‌به‌ری نوسینگه‌ی عادل عه‌بدولمه‌هدی سه‌رۆك وه‌زیرانی عیراقه، كه ئه‌و پۆسته به پێی یاسای عیراقی پله‌ی وه‌زیری هه‌یه و خاوه‌ن ده‌سه‌ڵاتێكی فراوانه. ئه‌لهاشمی ئه‌ندامی ئه‌نجومه‌نی باڵای ئیسلامیه، كه له هه‌شتاكانی سه‌ده‌ی ڕابردوودا له ته‌هران دامه‌زراوه، ئه‌و له فه‌یله‌قی به‌در باڵی سه‌ربازی ئه‌نجومه‌نه‌كه كاری كردووه، كه دواتر له ژێر ناوی ( ڕێكخراوی به‌در )بوو به پارتێكی سیاسی.\nگۆڤاری فۆرن پۆڵیسی ئه‌مریكی ئاماژه به‌وه ده‌كات كه، دانانی ئه‌لهاشمی وه‌ك به‌ڕێوه‌به‌ری نوسینگه‌ی سه‌رۆك وه‌زیران چانسێكی باشی به میلیشیاكان داوه، هاوكات توانیویه‌تی هه‌ژموونی خۆشی به‌سه‌ر حكومه‌تی عیراقدا بچه‌سپێنێت، چونكه په‌یوه‌ندیه‌كی باشی له‌گه‌ڵ ئه‌بوو مه‌هدی موهه‌ندیس سه‌ركرده‌ی (كتائب حزب الله العراقی) هه‌یه، كه ناوی له لیستی تیرۆرستانی ئه‌مریكادا هاتووه ، هه‌روه‌ها كه‌سێكی نزیكی قاسمی سوله‌یمانیشه.\nمایكڵ نایتس نوسه‌ری تایبه‌تمه‌ندی له بواری سه‌ربازی و ئه‌منی عیراق و ئێران و وڵاتانی كه‌نداو له په‌یمانگای واشنتن، ده‌ڵێت:" ئه‌بو جیهاد ئه‌لهاشمی یه‌كێكه له‌و كه‌سانه‌ی كه ڕۆژی سێی ئۆكتۆبه‌ر به‌شداری كردووه له دروستكردنی شانه‌ی قه‌یرانه‌كان له به‌غداد، كه ئامانجی كپ كردنه‌وه‌ی خۆپیشاندانه‌كان بووه. ئاماژه به‌وه‌ش ده‌كات ئه‌و شانه‌یه كۆمه‌ڵێك فه‌رمانده‌ی میلیشیاكانی عیراق له خۆ ده‌گرێت، وه‌ك ئه‌بو مه‌هدی موهه‌ندیس، فالح فه‌یاز ڕاوێژكاری ئاسایشی نیشتیمانی عیراق، قه‌یس خه‌ز عه‌لی سه‌ركرده‌ی میلیشیای (اهل الحق)، كۆمه‌ڵێك ئه‌فسه‌ری سوپای پاسدارانی ئێرانی له سه‌روی هه‌موییانه‌وه قاسمی سوله‌یمانی.\nنایتس ده‌ڵێت: شانه‌كه كۆمه‌ڵێكی دیكه‌ش له خۆ ده‌گرێت، وه‌ك ئه‌بو زه‌ین ئه‌للامی به‌ڕێوه‌به‌ری ئه‌منی حه‌شدی شه‌عبی، ئه‌بو مونته‌زه‌ر ئه‌لحوسه‌ینی ڕاوێژكاری سه‌رۆكی حكومه‌ت بۆ كاروباری حه‌شدی شه‌عبی، حامید ئه‌لجه‌زائیری فه‌رمانده‌ی میلیشیاكانی سرایا ئه‌لخوراسانی، ئه‌بو ئه‌للائـ ئه‌لوه‌لائی سه‌رۆكی میلیشیای (كتائب سید الشهدائـ). ئه‌و نوسه‌ره له‌و باوه‌ڕه‌دایه هه‌موو ئه‌و كه‌سانه كه له شانه‌كه‌دا به‌شداریان كردووه، هاوكاربوون بۆ ئه‌نجامدانی تاوانی دژه مرۆڤایه‌تی و پێویسته سزا بدرێن، كه یه‌كێكیان ئه‌بو جیهاد ئه‌لهاشمیه.\nپێش ده‌ستپێكردنه‌وه‌ی خۆپیشاندانه‌كان به دیاری كراوی له مانگی حوزه‌یرانی ڕابردوودا، زۆر ناوی ئه‌بو هاشم ده‌هێنرا، به‌تایبه‌ت دوای ئه‌وه‌ی غالب شابه‌نده‌ر ڕوناكبیر و نوسه‌ری عیراقی ڕایگه‌یاند كه ئه‌بو جیهاد ئه‌لهاشمی به كردار (فعلی) فه‌رمانڕه‌وه‌ی عیراقه، نه‌ك عادل عه‌بدولمه‌هدی سه‌رۆك وه‌زیران. شابه‌نده‌ر له گرته‌یه‌كی ڤیدیۆیدا كه له مانگی حوزه‌یرانی رابردوودا له تۆڕه كۆمه‌لایه‌تیه‌كاندا بڵاوی كردۆته‌وه دووپاتی ده‌كاته‌وه كه" ئه‌لهاشمی په‌یوه‌ندیه‌كی كۆنی به ده‌زگای هه‌واڵگری ئێرانی (ئیتلاعات)ه‌وه هه‌یه، هه‌ر له‌و كاته‌وه‌ی كه له هه‌شتاكانی سه‌ده‌ی ڕابردووه‌وه په‌یوه‌ندی به فه‌یله‌قی به‌دره‌وه كردووه.\nسه‌رۆك وه‌زیران به كرداریی!\nشابه‌نده‌ر ده‌ڵێت:" عادل عه‌بدولمه‌هدی سه‌رۆك وه‌زیران نیه، به‌ڵكو به فعلی ئه‌بو هاشم سه‌رۆك وه‌زیرانه، كه له باوه‌شی ئیتڵاعاتدا گه‌وره كراوه." هه‌روه‌ها پێش ئه‌وه‌ی پۆستی به‌ڕێوه‌به‌ری نوسینگه‌ی سه‌رۆك وه‌زیرانی ڕاده‌ست بكرێت، ئه‌بوجیهاد سه‌رپه‌رشتی لایه‌نی دارای ئه‌نجومه‌نی باڵای ئیسلامی ده‌كرد. شابه‌نده‌ر ئاماژه به‌وه‌ش ده‌كات كه هۆی جیابوونه‌وه‌ی عه‌مار ئه‌لحه‌كیم له ئه‌نجومه‌نی باڵاو پێكهێنانی ڕه‌وتی حیكمه به‌هۆی ناكۆكیه داراییه‌كانی له‌گه‌ڵ ئه‌بو جیهاد دا بووه.\nله‌كاتی خۆپیشاندانه‌كاندا و به‌كارهێنانی توندوتیژی له دژیان، نوسه‌ران و ڕۆژنامه‌نوسان و چالاكوانان داوایان ده‌كرد كه سنوورێك بۆ ئه‌بو جیهاد ئه‌لهاشمی و هاوكاره‌كانی له ناو حكومه‌تی عیراقدا دابنرێت. له كۆتایشدا سه‌رمه‌د ئه‌لتائی نوسه‌ر و رۆژنامه‌نوس له واڵی خۆی له تۆڕی كۆمه‌ڵایه‌تی فه‌یسبووك داوای له‌سه‌رۆك وه‌زیران كرد كه: حكومه‌ت له ده‌موچاوه‌كانی میلیشیاكان پاك بكاته‌وه" وتیشی: "ته‌نها به ناوی فالح فه‌یاز و ئه‌بو جیهادو ئه‌وانی دیكه‌ه‌وه ناوه‌ستین."


https://1baiser.com تەرمی نەوشیروان موستەفا لە گردی زەرگەتە بە خاک سپێردرا |\nHome سەرەکی تەرمی نەوشیروان موستەفا لە گردی زەرگەتە بە خاک سپێردرا\non: ئایار 20, 2017 In: سەرەکی, هەواڵNo Comments\nپاش ئەوەی ئەمڕۆ لە مزگەوتی گەورەی شاری سلێمانی نوێژی لەسەر کرا، دواتر تەرمی سەرکردەی گەورەی کورد نەوشیروان مستەفا بەرەو گردی زەرگەتە بەڕێ کراو لەسەر وەسیەتی خۆی و بە ئامادەبونی جەماوەرێکی زۆر خاک سپێردرا.\nشۆڕش حاجی وتەبێژی بزوتنەوەی گۆڕان لە بارەی پرسەی ئەو سەرکردەیەوە ڕایگەیاند کە پرسەکەی لە شاری سلێمانی دەبێت لە گردی زەرگەتە و ڕۆژی یەکشەممە دوەم رۆژی پرسەکەی لە مزگەوتی سەوافی شاری هەولێر بەڕێوەدەچێت.\nئەمەش پاش ئەوە دێت کە نەوشیروان مستەفا سەرکردەی کورد و رێکخەری گشتی بزوتنەوەی گۆڕان لە ڕۆژی هەینی 19/5/2017 پاش ململانێیەکی زۆر لەگەڵ نەخۆشیدا کۆچی دوایی کرد.\nژیاننامەی نەوشیروان مستەفا\nنەوشیروان مستەفا ئەمین لە ساڵی ١٩٤٤ لە گەڕەکی سەرشەقام (بەرخانەقا) ی شاری سلێمانی لە بنەماڵەیەکی ناسراو لەدایک بووە.\nلە ساڵی ١٩٨١ خێزانی پێکەوە ناوە، خێزانەکەی خوشکەزای ڕەفعەتی مەلای ھاوڕێی دێرینی شاخ و شاریەتی و ئەوش چەند مانگێک بەر لە ئێستا کۆچی دوایی کرد، ئەوان نەوشیروان خاوەنی دوو کوڕ و کچێکن بەناوەکانی (نما، چیا، چرا).\nنەوشیروان موتەفا ڕێکخەری گشتیی بزووتنەوەی گۆڕان بوو، پێشتر جێگری سکرتێری گشتیی یەکێتیی نیشتمانیی کوردستان بوو، ھەروەھا دروستکەری باڵی ڕیفۆرم بوو لە یەکێتی نیشتیمانی کوردستان، لە ساڵی ٢٠٠٦ وازی لە یەکێتی هێنا و دەستی کرد بە کاری ڕاگەیاندن وەک دەرکردنی ڕۆژنامەی ڕۆژنامە، ماڵپەڕی سبەی، کەی ئێن ئێن، ڕادیۆی دەنگی گۆڕان و سەنتەرێکی ڕاپرسی. لە ساڵی ٢٠٠٩ بۆ ھەڵبژاردنی پەرلەمانی کوردستان نەوشیروان مستەفا لەگەڵ ھەڤاڵەکانی بە لیستێکی نوێ و بەناوی لیستی گۆڕانەوە دەستیان کردەوە بە کاری سیاسی و ئێستاش خاوەنی ٢٤ کورسی پەرلەمانە.\nنەوشیروان مستەفا بەدەر لە کاری سیاسی نوسەرێکی دیاریش بووە، ئەمەی خوارەوە بەشێکە لە کتێبە چاپکراوەکانی:\nلە کەناری دانوبەوە بۆ خای ناوزەنگ، دوخی سیاسی لە کوردستانی عێراق لە سالی ١٩٧٥ تاکو ١٩٧٩\nپەنجەکان یەکتری دەشکێنن، دوخی سیاسی لە کوردستانی عێراق لە سالی ١٩٧٩ تاکو ١٩٨٣\nخولانەوە لە بازنە دا، دوخی سیاسی لە کوردستانی عێراق لە سالی ١٩٨٤ تاکو ١٩٨٨\nحکومەتی کوردستان: کورد لە گەمەی سوڤیەت دا\nمیرایەتی بابان لە نێوان بەرداشی ڕوم و عەجەم دا\nکوردستانی عێراق: سەردەمی قەلەم و موراجەعات، ١٩٢٨ـ١٩٣١\nژیان، بەتەمەنترین روژنامەی کوردی ١٩٢٦ـ ١٩٣٨\nژیان، چەند لاپەرەیەک لە مێژووی روژنامەوانیی کوردی ١٩٣٨ـ ١٩٥٨\nکێشەی پارتی و یەکێتی\nئەدەب و تاریخی کوردی\nبازگه‌كانى عێراق بوون به مۆته‌كه بۆ بازرگانانى هه‌رێم


بەندی (٥)ی هەمان بڕیار دەڵێت: "ناکرێ بە هیچ ئیعتبارێکی سیاسی، یان ئابووری، یان سەربازی، یان ئەوی تر، پاساو بۆ دوژمنکاری بهێنرێتەوە. جەنگی دوژمنکاری، تاوانە دژ بە ئاشتیی نێودەوڵەتی و، دوژمنکاری هۆکارە بۆ لێپرسینەوەی نێودەوڵەتی. نابێ دان بە ڕەواییی دابڕینی خاکی دەوڵەتێک و لکاندنی بە دەوڵەتێکی تر لە ڕێگەی هێزەوە بنرێت ."بۆیە ئەو هێرشەی تورکیا و هاوپەیمانەکانی کە نزیکەی60 رۆژە درێژەی هەیە و هێرشیان کرۆدتە سەر عفرین بەپێی هەموو پێوەرە نێودەوەتیەکان جینۆسایدەو دەچێتە خانەی (تاوانی دوژمنکارانە ) خەڵکی ئەو شارەوە،چونکە خەڵکێکی مەدەنی و ماڵوموڵکیان کراتەوە ئامانج و بەسەدان هاولآتی مەدەنی بێتاوان شەهید و بریندار بوون، هەروەها باخ و مەزرای هاولآتیان وێران کراون و وێران دەکرێن".\nرێكخراوى "هیومان رایتس ۆچ" سوپاى توركیا تۆمه‌تبار ده‌كات به‌ئه‌نجامدانى كۆمه‌ڵكوژى بۆ سه‌ر هاووڵاتییانى مه‌ده‌نی عفرین، رێكخراوى "هیومان رایتس ۆچ" راپۆرتێكى له‌باره‌ى په‌لاماره‌كانى سوپاى توركیا بۆ سه‌ر كانتۆنى عفرین بڵاوكردۆته‌وه‌و رایگه‌یاندووه، سوپاى ئه‌و وڵاته له‌په‌لامارێكدا بۆ سه‌ر ئه‌و شاره، هاووڵاتییانى مه‌ده‌نى كردۆته‌وه ئامانج، رێكخراوه‌كه ئاماژه‌ى بۆ ئه‌وه‌شكردووه، به‌هۆى ئۆپراسیۆنه سه‌ربازییه‌كانه‌وه نزیكه‌ى 125 هه‌زار هاوڵاتى، عفرینیان جێهێشووه و ئاواره‌بوون.رێكخراوه‌كه راشیگه‌یاندووه: سوپاى توركیا له‌په‌لاماره‌كانیدا رۆژانى 21 و 27 و 28ى مانگى رابردوو ، جگه له‌هاوڵاتیانى گونده‌كان، دوو كه‌مپى ئاواره‌كانیش له‌عه‌فرین كراونه‌ته ئامانج و لانى كه‌م 26 هاوڵاتى شه‌هید بوون كه له‌ناویاندا 16 منداڵ هه‌بووه.هەروەها ڕێکخراوی چاودێری مافەکانی مرۆڤی سووریا، هەروەها یەکینەکانی پاراستنی گەل (یەپەگە) ئاشکرایان کردووە، سوپای تورکیا لە هێرش بۆ سەر عەفریندا غازی ژەهراویی بەکار هێناوە.\nژمارەی بینین: 734 بەروار: 24/03/2018


شەیتان - ویکیپیدیا، ئینسایکڵۆپیدیای ئازاد\nشەیتان لە ئایینە ئیبراھیمییەکاندا بوونێکی نافیزیکییە کە بە بڕوای ئیمانداران خەڵک ھاندەدات بۆ چەواشەکردن و گوناح کردن.\nوێنەکێشانی شەیتان لە folio 290 Recto and verso لە 'یاسانامەی گیگاس کە دەگەنە سەرەتای سەدەی سیانزەھەم\nزۆربەی جوولەکەکان باوەڕیان بە بوونی بوونەوەرێکی خراپە و پیس بە ناوی شەیتان نییە و لە ئایینی یەھودایش زۆرجار شەیتان بە میتافۆر دادەنرێت بۆ «حەزی خراپە»یان بوونێکی ژێردەستەی یەھودییەتە.\nلە مەسیحییەتدا (ھەندێک جار بە لوسیفەریش ناودەبرێت) و ھەروەھا ئیسلام، شەیتان فریشتەیەکی یاخی یان جنۆکەیە کە لە ڕابردوودا چاکەکار بووە و جوانی ھەبووە، بەڵام لە دژی خودا ھەستا، ھەرچەندە خودا بە شێوەیەکی کاتی ڕێگەی پێ دا کە سەرکردایەتی سوپایەکی جنۆکەکان بکات.\nلەقورئاندا شەیتان بە ئیبلیسیش ناودەبرێت. لە قورئان لەشوێنێکدا پێی دەوترێت پەری و لەشوێنێکی تر فریشتە. بەپێی قورئان، دوای ئەوەی خودا ئادەمی باوکی مرۆڤی دروست کرد، شەیتان ڕەتی کردەوە سوژدەی بۆ ببات، خودای گەورە لە بەهەشت دەری کرد.\nموسڵمانانیش لەو باوەڕەدان کە مێشکی مرۆڤ پڕ دەکات لە «فریودان» (واتە ئامۆژگاری شەیتانی) بۆ گوناح کردن. موسڵمانان بەگشتیی شەیتان بە بوونەوەرێکی پیس دەزانن، بەڵام ھەندێکیان بۆچوونی زۆر جیاوازیان لەبارەیەوە ھەیە.\nبەلعەم و فریشتە (١٨٣٦) لە لایەن گوستاف جێگەرەوە. فریشتەکە لەم ڕووداوەدا بە شەیتان ناودەبرێت \n^ ئ ا Kelly 2006, pp. ١–١٣, ٢٨–٢٩. sfn error: no target: CITEREFKelly2006 (help)\n^ سوورەتی حجر، ئایەتی ٣٠ تا ٣٥\n^ کێڵی 2006, pp. ١٥–١٦. sfn error: no target: CITEREFکێڵی2006 (help)\nوەرگیراو لە «https://ckb.wikipedia.org/w/index.php?title=شەیتان&oldid=945455»\nدواجار لە ١٩:٢٩ی ١٢ی ئایاری ٢٠٢٢ دەستکاری کراوە\nئەم پەڕەیە دواجار لە ١٩:٢٩ی ١٢ی ئایاری ٢٠٢٢ نوێ کراوەتەوە.


کوردیپێدیا - لە شاری سلێمانی وەبەرهێنان کەمیکردوە بەشێوەیەک لە ساڵی 2018دا سفر بووە\n📊 لە شاری سلێمانی وەبەرهێنان کەمیکردوە بەشێوەیەک لە ساڵی 2018دا سفر بووە | پۆل: ئامار و راپرسی | زمانی بابەت: 🏳 کوردیی ناوەڕاست\nلە شاری سلێمانی وەبەرهێنان کەمیکردوە بەشێوەیەک لە ساڵی 2018دا سفر بووە\nسەرۆکی لقی سلێمانیسلێمانی یەکێتی وەبەرهێنەرانی کوردستان ئاشکرای دەکات: لە شاری سلێمانی وەبەرهێنان کەمیکردوە بەشێوەیەک لەمساڵدا سفر بووە.\nیاسین مەحمود، سەرۆکی لقی سلێمانی یەکێتی وەبەرهێنەران بەدواڕۆژی وت: هەرێمی کوردستان لە وەبەرهێناندا پاشەکشەی گەورەی کردوە ساڵ بەساڵ کەمدەکات، بەتایبەت ساڵانی قەیرانی دارایی و لەساڵی 2017دا کە ڕەوشی ئابوری کەمێک باشتربوو، ساڵی 2018ش باشتربووە، بەڵام وەبەرهێنان لە سلێمانیدادا سفرە، بەپێی داتاکان هەشت مۆڵەتی وەبەرهێنان دراوە، لە بەرامبەردا هەشت مۆڵەت هەڵوەشاوەتەوە.\nڕاشیگەیاند: چەندین وەبەرهێن و سەرمایەداری شاری سلێمانی روویان لە ئێران کردوە مۆڵەتیان وەرگرتوە و پرۆژەکانیان کەوتۆتە جێبەجێکردنەوە کە کۆمپانیایەکی کوردستان لە ئێستادا سەرقاڵی دروستکردنی گەورەترین کارگەیە لەنێوان سەقزسەقز و بانە، وەبەرهێنێکی ترمان ناوچەیەکی گەشتیاری دروستدەکات لە بانە، هەروەها وەبەرهێنەرێکی سلێمانی لەگەڵ ئێراندا سەرقاڵی دروستکردنی ناوچەیەکی گەشتیارین لە نێوان ساوە و تاران.\nوتەبێژی یەکێتی وەبەرهێنەران ئاماژەی بەوەشدا: کۆماری ئێسلامی ئێران یاسایەکی باشی وەبەرهێنانی هەیە کە هاوکاری وەبەرهێنەرانی دەرەوە دەکات کە پرۆژەکانی 100% بکات بەناوی خۆیەوە، ئەمەش وایکردووە سەرمایەدار و وەبەرهێنەرانی کوردستان بچنە ئێران و وەبەرهێنان بکەن.\n#سلێمانی | #سەقز | #12-12-2018 |\n 📡 ماڵپەڕ | 🏳 کوردیی ناوەڕاست | ماڵپەری دواڕۆژ - 12-12-2018\n📅 رۆژی دەرچوون: 12-12-2018\n➕ ئەم بابەتە لەلایەن: (هاوڕێ باخەوان)ەوە لە: Dec 12 2018 10:57AM تۆمارکراوە\n👁 ئەم بابەتە 1,210 جار بینراوە


ناوەند و كەنار لە سەردەمی شاشەو نێت دا ……محەمەد حسین – Denegkan\nbyمحه‌مه‌د\tNovember 26, 2008\tگشتی\nناوەند و كەنار لە سەردەمی شاشەو نێت دا\nهەمومان لەبەردەم ئینتەرنێتـدا یەكسانین .\nبۆفێربون و خۆپێگەیاندن , بۆبەدەستهێنانی كتێب و سەرچاوە زانستى و مەعریفیەكان , بۆئاشنا بون بە دەسكەوتە زانستى وهونەرى و ئەدەبیەكانی سەردەم , هەتا دە ساڵ لەمەوبەر لەڕۆشنبیرى كوردیدا هەمیشە باسی ناوەند و كەنار ئەكرا , قسە لەو دەرفەت وچانسە زۆرانە ئەكرا كە لەناوەندا هەیە و لەشارە كەناریەكاندا خوێنەر و ئارەزومەندانی لێى بێ بەشە . هەڵبەتە كەباسی ناوەند ئەكرێت , لەكوردستاندا هەمیشە هەولێرو سلێمانی و لەئاستی عێراقیشدا بەغداد لەبەرچاوە , بە هەموو ئەو شاروشارۆچكانەى لەدەورو پشت و دەرەوەى ئەم ناوەندانەیش هەبوو ئەوترا كەنار , یان ناوچە پەراوێزخراوەكان . جگە لەم پۆلێنكردنەى ناوەند و كەنار كە بەلاى زۆرەوە ڕیشەیەكی سیاسی هەیە , زۆر جار خەڵكی ناوچە كەناریەكان خۆیان ئەم هەست بەپەراوێزكردنەیان زیاتر لابەهێز ئەبوو , یان وەكو بیانویەك بەكاریان ئەهێنا بۆئەوەى بەشێكی زۆرى ئەو لاوازی و دواكەوتنەى لەبوارە فەرهەنگیەكاندا هەیە پیا هەڵواسن .\nدیارە ناوهێنانی ئەم شارانەى لاى خۆمان بەناوەند تەنها لەو پرۆسەى بەراوردكاریەوە دێت كەئەشێـت كەسێك لەكەلار و چۆمان یان هەڵەبجەو ئاكرێ و چەمچەماڵ لەگەڵ هەولێریەك و سلێمانیەك دا خۆی ببینێـەوە , ئەگینا نەهەولێر و نەسلێمانی هیچیان تایبەتمەندیەكانی ( گەورەشارى ) تیانیە , metropolitan نین , وەك ئەوەى نیۆرك و بۆمباى و لەندەن و ئەستەنبول هەیە . بەهەرحاڵ كێشەكە لەگەورەیى و بچوكی سلێمانیدا نیە , قەیدی چیە با ئەوان هەر ناوەند بن , بەڵكو ئێمە پێویستمانبەبینیى ئەو گۆڕانانە هەیە كە تەكنۆلۆجیاى هاوچەرخی communication دروستى كردووە .. ئایا ئێستا ئەم پۆلێنكردنەى كەنار وناوەند لەئاستە فەرهەنگیەكەیدا هیچ مانایەكی ماوە , ئایا مەعقولە لەسەردەمی mass media ى جیهانگیریدا هەر وا بەچاوی هەشتاكانی سەدەی بیستەمەوە تەماشاى ئەم مەسەلەیە بكەین , ئەكرێت ئەو هەموو گۆڕانەى سەتەلایت و ئینتەرنێت و مانگەدەستكردەكان دروستیانكردووە لەبەرچاونەگرین .\nبێگومان لەڕوی فەرهەنگیەوە هاتنی ئینتەرنێت وسەتەلایت كۆتایى بەم هاوكێشەى كەنار و ناوەندە هێنا, لەسایەى ئینتەرنێـتدا ئیتر هیچ كەسێك لەكەناردا ناژى , كەنار بەمانافەرهەنگیەكی كۆنسێپتێك بوو بەكارهێنانی لە قۆناخی ئینتەرنێـدا تەواو بێ مانایە . ئەمە نەك هەر بۆكەلار و ئاكرێ لەبەرامبەر هەولێر و سلێمانی , بەڵكو بۆ خێڵەسەرەتاییەكانی هند و بەربەریەكانی مرۆیتانیاو مەغربیش بەرامبەر پاریس و واشنتۆن DC هەرڕاستە , ئەمە هاودەرفەتیەیە كە بەئمتیازی چاخی جیهانگەرایى دائەنرێت , چونكە لەم سەردەمەدا چەندە دەرفەت بۆ بە هێزە كان هەیە , هێندەیش بۆلاوازەكان , ئەمریكا و قاعیدە باشترین نمونەی ئەم ڕاستیەن .\nئەگەر بپرسین ئەوە چ سەرچاوەیەكە لەبەردەستى خوێنەرانی هەولێر و سلێمانیدا هەیە و لەكفرى و شێخان دەست ناكەوێـت , تابلۆى كام هونەرمەندی جیهانیە لەبەغداد ئەتوانرێـت ببینرێـت و لەدیالە و سەماوە دەستەبەر نیە , كێ ڕێگەى لە خوێنەرێكی گەرمیانی و پێنجوێنی گرتووە ڕۆژانە لەگەڵ نوسینەكانی نوۆم چۆمسكی و سەلمان ڕوشدی و یوسف قەرزاوی مشتومڕ و دیبەتی خۆى بكات , لە چ شارۆچكەیەكی دورەدەستى كوردستانەوە ناتوانین كتێبەكانی WWW.Pertwk.com بەبەلاش وەرگرین و بیخوێنینەوە , بەدڵنیاییەوە وەڵامەكە ( هیچ ) ئەبێـت . ئەمە ئەو جیهانە ئەلكترۆنیەیە مانگە دەستكردەكان بۆى دروستكردوین , مەیدانێكە و بۆهەموان وەكو یەك كراوەیە , هەر لەئوسامە بنلادنەوە تا ئەگاتە جۆرج بۆش , لەتابلۆكانی بیكاسۆوە بۆ وێنەى ئەو قوربانیانەى گروپەكانی قاعیدە سەریان ئەبڕن , لەمۆسیقا و پاپی مایكل جاكسنەوە تائەگاتە هۆرەى على نەزەر , هەموان كەڵك لەم هاودەرفەتیە وەر ئەگرن . هەر ئەم هاودەرفەتی و یەكسانیەیشە بیانوی نەهێشتۆتەوە بۆ ئەو بەڕێزانەى پێشتر دەستكورتی و هەژارى چالاكیە ڕۆشنبیرى و هونەریەكانی ناوچە كەناریەكانیان پێ پاساو ئەدا .\nدیارە كێشەى كەنار و ناوەند لەڕوی سیاسی و ئابورى و تەنانەت كۆمەڵایەتیشەوە زۆر بەزەقی لەكوردستاندا هەیە , بەڕاستی شارەبچوكەكان تا ئێستایش هەر گیرۆدەى كەڵچەر و نەریتی زۆر سەركوتكارو توندوتیژە , مەگەر ئەوكەسانەى تیا ژیابن وێناى بڕی ئەو ستەم و نەهامەتیە بكەن مرۆڤ وەك تاكەكەس لەم شاروشارۆچكانەدا ئەیبینێت . لەڕوی خزمەتگوزارى و پرۆژەى ئابورى بونیادی و ئاستی بایەخدانى حكومەتەوە هەروا ئەم جیاوازیە تاڵ و زەقانە ئەبینرێت , بەڵام خۆشبەختانە پێشكەوتنەزانستیەكان و تەكنۆلۆجیاى سەرمایەدارى لەڕوی ڕۆشنبیریەوە ئەم جیاوازیەى سڕیەوە , ئەوەى خودا و دەسڵات و ئابورى و حیزب بەجیاوازى ڕایانگرتبو , ئینتەرنێـت بەهێمنی و سەتەلایت بەجەنجاڵیەكی زۆرەوە هاتن و لانی كەم لەبوارى ڕۆشنبیریدا كۆتاییان پێ هێنا .\nPrevious ئۆنۆرێ دۆ به‌لزاک و بابه گۆریۆ……ژێوار فازیل\nNext ئایا ئه‌مه به‌هه‌موو مانایه‌ک تێروری نێو ده‌وڵه‌تی نییه؟


چەند تاکتیکێک کە فرۆشگاکانی فرۆشتنی جلوبەرگ بەکاری دەهێنن و گرنگە تۆش بیزانیت – تۆڕی میدیایی خەڵک\n2020/07/08 - 4:49 PM\nئەمەی خوارەوە چەند تاکتیکێکە کە فرۆشگاکانی فرۆشتنی جلوبەرگ بەکاری دەهێنن و گرنگە تۆش بیزانیت:\n-فرۆشیار بۆ خزمەتی دوکانەکەیە، نەک تۆی کڕیار\n-کاتێک دەتەوێت جلێک بکڕیت فرۆشیارەکان خۆیان دەکەن بە هاوڕێ لەگەڵتداو پێت دەڵین “واو چەن لێت جوان”، تۆش وا هەستەکەیت لە دڵسۆزیانە بۆتۆ لەکاتێکدا ئەوە ئەرکەکەیانە تا واتلێبکەن بیکڕیت، جگە لەوەی هەندێکجار دوکانەکانی جلوبەرگ بەتایبەت لە بۆنەکاندا نرخەکان بەرز دەکەنەوە، بەڵام لێی دەنوسن داشکاندنی گەورە!\n-سایز و قەبارەکان وەک یەک نین\n-بەشێک لە کۆمپانیاکان و بەتایبەتی کۆمپانیاکانی دروستکردنی جلوبەرگی خانمان قەبارەکان بچوکتر دەنوسن، بۆ ئەوەی خانمان وا هەستنەکەن کە کێشیان زیادی کردووە و بە دڵخۆشی جلوبەرگەکان بکڕن.\n-جلی دیزانیەرەکان باشتر نییە\n-زۆرجار خانمان ناچاردەکرێن جلی دیزاینەرێکی دیاریکراو بكڕن و وا نیشانی دەدەن کە زۆر باشترن، هەر بۆیە پارەیەکی زیاتر دەدەن، لەکاتێکدا جیاوازیەکەی ئەوتۆیان نییە.\n-ناڕێکی بەشی فرۆشتن\n-ڕەنگە تێبینی ئەوەت کردبێت لە فرۆشگاکاندا جلوبەرگەکان زۆر بە ڕێکی داندراون، بەڵام لە شوێنی فرۆشتن ناڕێکە و قەرەباڵغیەکی زۆر هەیە، ئەمەش بە مەبەستە و بۆی ئەو هەستە لای تۆ دروستبکات کە ئەوەی کڕیوتە جوان و دانسقەیە.\n-هەرچەندە بوترێت کە جلوبەرگەکە لە کەرەستەی سروشتی تەواو دروستکراوە، بەڵام بەردەوام ماددەی زیانبەخشی تێدا بەکار دەهێندرێت.\n-تێچوی جلەکان وەک یەکە\n-زۆرجار جلێکت بەگرانتر پێدەفرۆشن چونکە دەڵێن لۆکەیە یاخود خورییە و سرووشتیە، لەکاتێکدا تێچوەکەیان هەر وەک یەکە لەگەڵ جلەکانی دیکەدا.\n-ڕەنگە ئێستاش جلوبەرگمان لە باوانمانەوە بۆ مابێتەوە کە تێک ناچێت و هەر وەک خۆیەتی، بەڵام جلی ئەم سەردەمە بە شۆردنێک تێکدەچێت، چونکە ئامانجیان ئەوەیە کە بەرهەمی هەرزان بە ماوەی کەم بفرۆشن.\n-مۆدێل هەفتانە دەگۆڕێت\n-دیزاینەرەکان ئێستا لەوەدا نەماون کە وەک جاران مۆدێلی وەرزانە بخەنە بازاڕەوە، ئێستا هەفتانە مۆدێلی نوێ دێت و گەر دوای ئەوان بکەویت دەبێت تەنها سەرقاڵی جل کڕین بیت.\n2020/08/14 - 5:01 PM\nئەمەی خوارەوە چەند ڕەفتارێکی سایکۆلۆژییە بەبێ ئەوەی خۆمان هەستی پێبکەین ئەنجامی دەدەین:\n– کاتێک دەچینە شوێنێکی تازە کە نازاین کوێیە بە خۆڕسکانە دەنگی گۆرانی و ڕادیۆ کز دەکەین، یان کاتێک دەمانەوێت بۆنی شتێک بکەین لە ناو ئۆتۆمبیل دەنگەکە کز دەکەین.\n– کاتێک لە پارکێک ئۆتۆمبیل ڕادەگرین، خۆڕسکانە ئۆتومبیلەکەمان دەخەینە پاڵ ئۆتۆمبیلی دیکە، تەنانەت گەر شوێنی چۆڵی دیکەش هەبێت\n– پیاوان بەگشتی حەزناکەن پرسیاری ناونیشان بکەن و هەوڵدەدەن خۆیان بیدۆزنەوە\n– ئێمە کاتێک کەرەستەیەک دەکڕین، زیاتر ئەوەیان دەکڕین کە نە زۆر گرانە نە زۆر هەرزانە\n– کاتێک قسە لەگەڵ کەسێک دەکەیت، گەر گفتوگۆکەت بەدڵ بێت قاچەکانت ڕوویان لە پێشەوەیە، گەر بە دڵت نەبێت خۆڕسکانە ڕوویان لەملاو لایە\n2020/08/14 - 12:39 PM\nزۆرێك له‌و كچانه‌ی زۆرترین كاته‌كانیان له ژوره‌كانی خۆیاندا به‌سه‌ر ده‌به‌ن توشی بێتاقه‌تی ده‌به‌ن له ته‌نیایی، به‌ڵام ئه‌مه‌ی خواره‌وه باشترین رێگاكانه بۆ ئه‌وه‌ی كاتێكی خۆش له ژوره‌كه‌تدا به‌سه‌ر به‌ریت.\n-ژوره‌كه‌ت رێك بخه\n-شته‌كانی ژوره‌كه‌ت ئاڵوگۆر پێبكه و پاكیان بكه‌ره‌وه، جلوبه‌رگه‌كانت قه‌د بكه، ده‌شتوانیت به ده‌م ئه‌وه‌وه موزیكێكی خۆشی بخه‌یته سه‌ر كه حه‌زت پێیه‌تی.\n-گۆڤاره نوێكان یاخود كۆنه‌كان ده‌ربهێنه‌و به‌دوای ئه‌و بابه‌تانه‌دا بگه‌ڕێ كه حه‌زت پێیه‌تی و بیانخوینه‌ره‌وه، یاخود ده‌ستبكه به خویندنه‌وه‌ی كتێبێكی نوێ.\n-ستایلی قژ و مكیاژه‌كه‌ت بگۆڕه و شتی نوی تاقی بكه‌ره‌وه، ته‌نها دڵنیابه له‌وه‌ی ئاوێنه‌ی ژوره‌كه‌ت به كاربهێنیت، بۆ ئه‌وه‌ی نه‌چیته ده‌ره‌وه.\n-سیدیه‌كی گۆرانی خێرای بخه‌ره سه‌ر و له ژوره‌كه‌تدا سه‌ما بكه، ئه‌وه جگه له‌وه‌ی كاتێكی خۆشت پێده‌به‌خشێت، وه‌رزشیشه.\n-ته‌له‌فیزیۆن یاخود لاپتۆپه‌كه‌ت هه‌لبكه‌و بیكه‌ره سه‌ر ئه‌و فیلمه‌ی كه حه‌زت پێیه‌تی و بۆخۆت ته‌ماشای فیلم بكه.\n-دیكۆری ژوره‌كه‌ت بگۆره، ده‌توانیت كه‌مێك ده‌ستكاری دیكۆره‌كه‌ت بكه‌یت و شوێنی وێنه یاخود ته‌نانه‌ت جێگه‌ی نوستنه‌كه‌شت بگۆڕیت.


دو خۆپیشاندەر لە بەغدا کوژران\nعومه‌ر عه‌لی محه‌مه‌د - 27-12-2018 - 1479 جار خوێندراوەتەوە\nناره‌زایه‌تى هێله‌گ زه‌رده‌كان له‌فه‌ره‌نسادا به‌سه‌ره‌تاى گۆرانكاریه‌كى نوێ داده‌ندرێت له‌ئه‌وروپادا ، چونكه فه‌ره‌نسیه‌كان به‌درێژایى مێژوو سه‌ركردایه‌تى شۆڕش و گۆڕانكارى و نوێبونه‌وه‌یان كردوه له ئه‌م كیشوه‌ره‌دا، گه‌لى فه‌ره‌نسى گه‌لێكى هۆشیارو چالاكن، سه‌ره‌تا گۆرانكاریه‌كان له‌وڵاته‌كه‌ى خۆیاندا ده‌ست پێ ده‌كه‌ن و پاشان گه‌لانى ئه‌وروپاش شوێنیان ده‌كه‌ون، له‌ئه‌مجاره‌شدا كاریگه‌ریه‌كه گه‌یشتونه وڵاتانى ئه‌ڵمانیاو به‌لجیكا و هۆڵه‌ندا و ئه‌گه‌ر زیاتر درێژه‌شى هه‌بێت كاریگه‌رى په‌یدا ده‌كات له‌سه‌ر وڵاتانى ئه‌مه‌ریكاى لاتین و ئه‌فه‌ریقیا و رۆژهه‌ڵاـى ناوه‌ڕاستیش.\nفه‌ره‌نسیه‌كان به‌بزوێنه‌رى هۆشیارى سیاسی و بزافى فكرى و رۆشنبیرى داده‌ندرێن له‌سه‌ر ئاستى جیهاندا.\nشۆِرش فه‌ره‌نسا له‌سالى 1789 به‌سه‌رچاوه‌ى شۆرشه دیموكراسیه‌كان و رێنیسانس و هۆشیار بونه‌وه‌ى مرۆڤ داده‌ندرێت له‌به‌ره‌ورووبونه‌وه‌ى سته‌مكارى و دیكتاتۆرى و حوكمى بنه‌ماڵه‌و پاشایه‌تى و ئاینیدا، هه‌روه‌ها فه‌ره‌نسیه‌كان خاوه‌نى شۆڕشى 1871 ن كه‌چه‌په‌كان رۆڵى گه‌وره‌یان تێیدا هه‌بوو ،پاشان شۆڕشى 1968 كه شۆرشێكى گه‌نجان و قوتابیان بوو، له‌به‌رامبه‌ر ده‌سه‌ڵاتى ئه‌و كاته‌ى ده‌وڵه‌تى فه‌ره‌نساو توانیان هۆشداریه‌كى به‌هێز بده‌نه ده‌ولًَه‌ت و سه‌رۆك (دیگۆل) ناچار بكه‌ن كه مل بۆ داواكاریه‌كانى جه‌ماوه‌ر كه‌چ بكات.\nراپه‌رینى ئه‌مجاره‌ى گه‌لى فه‌ره‌نساش به‌رووى ماكرۆندا هه‌ڵگرى هه‌مان په‌یامه‌و ده‌یه‌وێت ده‌وڵه‌ت ناچار بكات بۆ مل كه‌چ بوون بۆ داواكاریه‌كانى ، راپه‌رینى ئه‌مجاره سه‌ره‌تا له‌رێگه‌ى شۆفێرى دوو بار هه‌ڵگره‌وه ده‌ستى پێ كرد كه هێله‌گى زه‌ردیان له‌به‌ركردبوو، له‌كاتێكدا كه ئه‌م دوو شۆفێره داواكانیان له‌تۆره كۆمه‌ڵایه‌تیه‌كانیاندا بڵاو كرده‌وه داوایان له هاوپیشه‌كانى خۆیان كردبوو كه بۆ وه‌ستانه‌وه به‌رامبه‌ر زیادكردنى نرخى سوته‌مه‌نى بێنه سه‌ر شه‌قامه‌كان و رێگه‌ى هاتووچۆ له‌ئۆتومبیله‌كان له‌ناو شارى پاریسدا بگرن.\nتۆره كۆمه‌ڵایه‌تیه‌كان داده‌ندرێن به‌بزوێنه‌رى سه‌ره‌كى ئه‌م ناره‌زایه‌تیانه، رۆژانى دواى ئه‌وه سه‌دان هه‌زار كه‌س هاتنه سه‌ر خه‌ت و ئاماده‌یى خۆیان نیشاندا بۆ به‌ره‌و رووبونه‌وه‌ى سیاسه‌ته‌كانى حكومه‌ت، به‌تایبه‌تیش ئه‌و هه‌نگاوانه‌ى كه‌له‌م دواییانه‌دا نابووى له‌زیادكردنى كرێى خوێندن و زیادكردنى باج له‌سه‌ر مادده خۆراكیه‌كان و نرخى سوته‌مه‌نى و واڵاكردنى ده‌ستى كۆمپانیاكان بۆ ده‌ركردنى كرێكاره‌كان له‌سه‌ر كاره‌كانیان به‌بێ ئه‌وه‌ى ده‌وڵه‌ت هیچ كاردانه‌وه‌یه‌كى هه‌بێت. ئه‌و بڕیارانه‌ى حكومه‌ت ماوه‌یه‌كه بۆته هۆى ئه‌وه‌ى كه‌بارگرانیه‌كى زۆر له‌سه‌ر چینه مام ناوه‌ند و هه‌ژاره‌كان دروست بكات و بارى گوزه‌رانیان به‌ره‌و خراپى بڕوات، له‌هه‌مان كاتدا گه‌لى فه‌ره‌نسا وا ده‌بینن كه ماكرۆن پاش تێپه‌ربوونى دووساڵ به‌سه‌ر حكومرانیدا نه‌یتوانیه‌وه راستگۆ بێت له‌گه‌ڵ ئه‌و دروشمانه‌ى كه‌به‌رزى كردبۆوه له‌كاتى هه‌ڵبژاردنه‌كاندا، له‌زیاد كردنى هه‌لى كارو هه‌رزان كردنى نرخى شمه‌ك و دابه‌زاندنى باجدا.\nئه‌وان بۆیه ماكرۆنیان هه‌ڵبژارد ،چونكه له‌لایه‌ك سه‌رۆكێكى گه‌نج بوو، له‌لایه‌كى تر سه‌ربه‌هیچ پارتێكى سیاسى ته‌قلیدى نه‌بوو ،له‌هه‌مان كاتیشدا دوو ساڵ له‌مه‌وه‌وپێش(2014-2016) وه‌زیرى ئابورى بوو، به‌ڵام ئه‌و خه‌ونه‌ى ده‌نگده‌ران له‌م سه‌رۆكه‌دا نه‌هاته‌دى، چونكه واده‌بینن له‌ئێستادا ده‌ستى له‌گه‌ڵ نیولیبرالیزمه‌كاندا تێكه‌ڵاو كردوه‌و ئه‌وه‌نده‌ى بیر له‌پاراستنى به‌رژه‌وه‌ندى و قازانجى كۆمپانیا زه‌به‌لاحه‌كان ده‌كاته‌وه، ئه‌وه‌نده بیرى به‌لاى گوزه‌ران و ژیانى چینه مام ناوه‌ندو هه‌ژاره‌كاندا نیه، له‌به‌رئه‌وه گه‌لى فه‌ره‌نسا بۆ گه‌یاندنى ئه‌م په‌یامه‌ى خۆیان به‌شێوازێكى نوێ ده‌ستیان دایه راپه‌رینێكى نوێ كه‌جیاواز بوو له‌وانه‌ى پێشوو، ته‌نانه‌ت ئه‌وه‌ش كه‌له‌ساڵى 1968 دا روویدابوو، چونكه ئه‌مجاره‌یان هیچ سیمایه‌كى ئایدۆلۆژى و حیزبى و ته‌نانه‌ت رۆشنبیریشى پێوه دیار نه‌بوو، له‌م راپه‌رینه‌دا هه‌موو چین و توێژه‌كان به‌سیاسی و رۆشنبیر و فه‌رمانبه‌رو جوتیارو كرێكارو قوتابى و گه‌نجه‌وه تێیدا به‌شداربوون ،لایه‌نێك نیه كه دیارو ئاشكرا بێت و رابه‌رایه‌تى خۆپیشاندانه‌كان بكات، له‌به‌رئه‌وه له‌م خۆپیشاندانه‌دا كاره‌ساتى گه‌وره روویاندا و هێرش كرایه سه‌ر شوێنى گه‌شتیارى و سۆپه‌رماركێت و سه‌دان ئۆتومبیل سوتێندران و تاڵانیه‌كى گه‌وره‌ش روویدا، ته‌نانه‌ت شه‌قامى (شانزلیزیا) كه شه‌قامێكى به‌ناوبانگى پاریسه زیانى زۆرى به‌ركه‌وت.\nسه‌ره‌تاى داواكاریه‌كان شتێكى ساده بوو، ئه‌ویش كه دابه‌زاندنى نرخى سوته‌مه‌نى و باج بوو، به‌ڵام دواجار سه‌قفى داواكاریه‌كان زیادیان كرد كه‌له‌ئێستادا خۆى له 40 داواكاریدا ده‌بینێته‌وه له‌نێویشیاندا به‌جێهێشتنى ده‌سه‌ڵاته له‌لایه‌ن ماكرۆنه‌وه. به‌پێى بۆچونى هه‌ندێك له‌توێژه‌رانى سیاسى ئه‌م راپه‌رینه هاوشێوه‌ى راپه‌رینه‌كه‌ى 1968 ى قوتابیانه له‌فه‌ره‌نسادا، چونكه له‌پاش 50 ساڵ له ئه‌و شۆڕشه ده‌بینن كه دۆخه‌كه گه‌راوه‌ته‌وه شوێنى خۆى، پێشتریش ساركۆزى وتبووى ده‌بێت كۆتایى به‌داوا و سیماى شۆڕشى 1968 بهێنین. پاش 50 ساڵ گه‌لى فه‌ره‌نسا واده‌بینن كه دیگۆل و ماكرۆن هاوشێوه‌ى یه‌كن، چونكه هه‌مان ئه‌و بارودۆخه‌ى پێشوو له‌بڵاوبونه‌وه‌ى بێكارى و به‌رزكردنه‌وه‌ى نرخى باج و خراپ بونى گوزه‌رانى چینه مام ناوه‌ند و هه‌ژاره‌كان جارێكى تر سه‌رى هه‌ڵداوه‌ته‌وه.\nئه‌م راپه‌رینه ئاماژه‌یه به‌وه‌ى كه گه‌لى فه‌ره‌نسا له‌رێگه‌ى هه‌ڵبژاردنه‌كانه‌وه ناتوانێـت ئامانجه‌كانى به‌ده‌ست بهێنیت، ئه‌ویش به‌هۆى ئه‌و فه‌زا نوێیه‌ى كه‌به‌هۆى به‌جیهانى بونه‌وه دروست بوه‌و له‌رێگه‌ى نیولیبرالیزمه‌كان و كۆمپانیا زه‌به‌لاحه‌كانه‌وه ده‌سه‌ڵاتێكى نوێ دروست بوه كه راسته‌وخۆ له‌رێگه‌ى به‌رپرسه باڵاكانى ده‌وڵه‌ته‌وه ده‌وڵه‌ت كۆنترۆك ده‌كات و هاوكاریه‌كانى حكومه‌ت بۆ لایه‌نه خزمه‌تگوزاریه‌كانى وه‌ك په‌روه‌رده‌و ته‌ندروستى كه‌م ده‌كاته‌وه و باج له‌سه‌ر هاوڵاتیان زیاد كه ده‌كات و رێژه‌ى بێكارى زۆر ده‌كات و لایه‌نى دڵنیایش لاواز ده‌كات،له به‌رامبه‌ردا باجى سه‌ر كۆمپانیاكان كه‌م ده‌كاته‌وه‌و كارئاسانیان بۆ ده‌كات و ده‌وڵه‌ت پشتگیریان ده‌كات . له‌به‌رئه‌وه ئه‌م جاره‌یان پێویسته گه‌ل خۆى بێته سه‌ر شه‌قام و راسته‌خۆ رووبه‌ڕووى ئه‌م بانده جیهانیه دڕنده‌یه ببێته‌وه، كه هه‌ڵگرى هیچ به‌هایه‌كى مرۆیى نین،و ته‌نها به شوێن قازانجدا ده‌گه‌ڕێن، بۆ ئه‌م مه‌به‌سته‌ش داوكاریه‌كان باس له چه‌سپاندنى عه‌داله‌ت و مافه‌كانى مرۆڤ و جارێكى تر گه‌رانه‌وه‌یه بۆ چه‌مكى ده‌وڵه‌تى خۆشگوزه‌ران، كه ئه‌مه‌ش داوایه‌كى هاوبه‌شى مرۆییه‌و قۆناغێكى نوێیه بۆ تێپه‌راندنى ئایدۆلۆژیاو پارته سیاسیه‌كان و ته‌نانه‌ت رێكخراوه‌كانیش .\nخۆپیشانده‌ران سه‌ركه‌وتوو بوون له‌وه‌ى كه ماكرۆن و فیلیپ وه‌ك هه‌ردوو سه‌رۆكى ده‌وڵه‌ت و حكومه‌ت ملكه‌چ بكه‌ن بۆ جێبه‌جێ كردنى به‌شێكى زۆر له داواكانیان،به‌ڵام ئه‌وه‌ى ئه‌وان مه‌به‌ستیانه بڕینى ده‌ستى نیولیبرالیزمه‌كانه له‌كۆنترۆڵ كردنى ده‌وڵه‌ت و جارێكى تر ناچارى به‌رپرسان بكه‌ن كه ملكه‌چى داواكانى خه‌ڵك بن نه‌ك ئه‌و چینه قۆرخكاره سه‌رمایه‌داره.


لە سلێمانی وێستگەیەكی كارەبا بە خۆر دروست دەكرێت\nوەزیری كارەبای حكوومەتی هەرێمی كوردستان رایده‌گه‌ێنێت، ''پێویستە سەرجەم هاووڵاتییان تا یەكی شوبات پێوەری كارەبا ببەستن بۆ ئەوەی لێپرسینەوەی یاساییان لەگەڵ نەكرێت ئەوەیش دوای بەسەركردنەوەی وێستگەی كارەبای دوكان''.\nئەمڕۆ دووشەممە كەمال محەمەد، وەزیری كارەبای حكوومەتی هەرێمی كوردستان لە كۆنگرەیەكی ڕۆژنامەوانامەوانی هاوبەش لەگەڵ پارێزگاری سلێمانی ڕایگەیاند ''ئەمساڵ 500 مێگاوات كارەبا بەرهەمهێنان زیادی كردووەو پلانیشیان هەیە بۆ زیاتركردنی بەرهەمهێنانی كارەباو لەو چوارچێوەیەدا 50 مێگاوات لەگەرمیان بەرهەمدەهێنرێت و بەو نزیكانەش لەوزەی تیشكی خۆر 75 مێگاوات كارەبا بەرهەمدەهێنن كە 25 مێگاواتە بۆ هەر پارێزگایەك''.\nوەزیری کارەبای هەرێم ئاماژه به‌وه‌ش ده‌كات پرۆژەكە بەرێكوپێكی بەرێوەدەچێت و لەسنووری پارێزگای سلێمانی زیاتر لە42 هەزار پێوەر دانراوەو پرۆژەكەش یارمەتیدەرێكی باش دەبێت بۆ چارەسەركردنی كێشەی بارزۆری سەر فیدەرەكان و سەرەمحاویلەو تەعریفەو نرخی كارەباش ناگۆڕدرێت.\nهەڤاڵ ئەبو بەکر، پارێزگاری سلێمانی به‌شداری له‌كۆنگره رۆژنامه‌وانیه‌كه‌دا كرد و رایگه‌یاند، ''یەكێك لەبڕیارە گرنگەكانی وەزارەتی كارەبا گۆڕینی نرخی كارەبای باخەكانە لەنرخی بازرگانیەوە بۆ نرخی ئاسایی ماڵان، هەروەها داواشیكرد كە پێداچوونەوە بەنرخی بازرگانیدا بكرێت كە بارگرانیەكی زۆرە لەسەر شوێنە بازرگانی و گەشتوگوزارییەكان''.\nهەروەها ئەندازیار سالار حسام الدین، بەرێوەبەری گشتی كارەبای سلێمانی رایگەیاند پێوەری زیرەك بێبەرامبەر بۆ هاووڵاتیان دەبەسترێت و تێچووەكەشی لەسەر وەزارەتی كارەبایە.\nشێوازی پێدانی مۆڵەت بە کۆمپانیا خۆراکیەکان ڕاگەیەندرا\nنرخی لیره‌ی توركی له به‌رانبه‌ر دۆلاری ئه‌مه‌ریكی له دابه‌زیندایه\nئەمڕۆ عەلوەی سەوزە و میوە لە سلێمانی دەکرێتەوە\nقوباد تاڵه‌بانی لەگەڵ فەرمانگەكانی سلێمانی تاوتوێی رەوشی بەرەنگاربوونەوەی كۆرۆنای كرد\nوەزارەتی ناوخۆ ئەو ئۆتۆمبێلانەی بڵاوکردەوە قەدەغەی هاتوچۆ نایانگرێتەوە\nحكومەتی هەرێم: له‌كاتی پێویستیدا لێرەوە به‌ڵگه‌ی هاتوچۆ وه‌ربگره\nکاتی کارکردنی عەلوەی سلێمانی کەم کرایەوە\nلیژنەی باڵای ئۆپراسیۆنەكانی سلێمانی ژمارەیەک بڕیاری دەرکرد


هه له ي نويژ خوينان له نويژي جومعه دا\nعمر خالید عسمان في الثلاثاء يناير 05, 2010 3:12 pm\nمه رج نييه هه موو ئه و هه لانه ي ليره دا باسكراون حه رام بن , و ئه و كه سه ي ئه نجامي ده دات پي ي تاوانبار ببيت , بو نمونه : زور صه لاواتدان له روﮊي جومعه دا سوننه ته , ئه گه ر كه سيك ئه نجامي بدات ئه وا خيريكي زوري بو ده نوسريت , به لام ئه گه ر نه يكات گوناهي له سه ر نانوسريت .\nهه له كان :\n1_ بروابوون به وه ي كه خويندني سوره تي (السجدة) و (الإنسان ) له جومعه دا واجبن .\n2_ يه كسه ر ئه نجامداني نويژي سوننه تي پاش نويژي جومعه به بي ئه وه ي له و نيوانه دا هيج قسه يه ك بكات , يان له شوينه كه ي بجيته شوينيكي تر .\n3_ وازهينان له زور صه لاواتدان له سه ر بيغه مبه ري خوا (ص) له روﮊي جومعه دا.\n4_ وازهينان له نويژي سوننه تي باش نويژي جومعه .\n5_ دواكه وتن له چونه ريزي يه كه م بو ئه و كه سه ي كه زوو هاتووه بو مزگه وت .\n6_ بروابووني هه نديك خه لكي به وه ي كه له روﮊي جومعه دا كاتژميريك هه يه شوومه .\n7_ سيواك كردن له كاتي ووتاردا.\n8_ ته وقه كردن له كاتي ووتاردا.\n9_ خويندني سوره تي (الإخلاص) هه زارجار له روﮊي جومعه دا.\n10_ خويندني سوره تي (يس ) له شه وي جومعه دا .\n11_ ماچكردني ده سته كان له كاتيكدا ووتاربيژ ده ليت (الحمد الله ).\n12_ بروابوون به وه ي كه ئه گه ر ٤٠ پياو ئاماده ي جومعه نه بيت دروست نييه .\n13_ ووتني (أو كما قال ) له لايه ن هه نديك له و وتاربيژه كانه وه كاتيك باسي فه رموده يه كي بيغه مبه ري خوا(ص) ده كه ن.\n14_ ووتني (صلوا على الحبيب) له لايه ن ووتاربيژه وه .\n15_ پشت به ستن و وه ستاني ووتاربيژ له سه ر شمشير يان گوجان .\n16_ باسكردني فه رموده ي (ضعيف) و( موضوع) له لايه ن ووتاربيژه وه .\n17_ شور كردنه وه ي جل بو^ خوار قوله پييه كان له لايه ن ووتاربيژه وه . بيغه مبه ري خوا(ص) فه ر موويه تي (ما أسفل من الكعبين من الإزار)حديث صحيح.\n18_ريش تاشين له لايه ن ووتاربيژه وه .\n19_ وتني (وحدوا الله) يان (اذكروا الله ) له لايه ن ووتاربيژه وه بو خه لكي .\n20_ پرسياركردني ووتاربيژ له خه لكي بو^ ئه وه ي به ده نگيكي به كومه له وه ولامي بده نه وه .بونمونه ده ليت( من الواحد) ئه وانيش ده لين (الله), و ده ليت (من الرزاق) ئه وايش ده لين (الله ) وه به م شيوه يه ...\n21_ جياكردنه وه ي دووكه س له يه كتر >واتا دووكه س دانيشتبن تو^ به بي ئيزن بچيته نيوانيانه وه , و پينان به سه ر خه لكدا .\n22_ دانيشتن به شيوه ي (الإحتباء) >واتاكه ي بريتيه له گرتني هه ردوو ده ست به شيوه يه كي بازنه يي , له گه ل داناني هه ردوو پي , و نوساندني هه ردوو ران به سينگه وه , يان نزيك سينگ.' كاتيك ووتاربيژ ووتار ده خوينيت له روﮊي جومعه دا.\n23_ وازهينان له دووعاكردن له (ساعة الإجابة )> ئه و سه عاته يه كه دوعاي تيدا گيرا ده بيت ' له روﮊي جومعه دا.\n24_ سوربوون (حرص) له سه ر ئه نجامداني نويژي جومعه له و مزگه وتانه كه قه بريان تيدايه .\n25_ تايبه ت كردني روﮊي جومعه به روﮊوو , وه شه وه كه شي به شه و نويژ.\n26_ خويندني سوره تي (فاتحة) له روﮊي جومعه دا و هه ديه كردني پاداشته كه ي بو^ پياوچاكان .\n27_ قسه كردن له كاتي ووتاردا ئه گه ر زيكريش بيت , يان (آمين) بيت له سه ر دوعاكردن , وه گوينه گرتن له ووتاربيژ.\n28_ دواكه وتني زاوا له نويژي جومعه و نويژي (جه ماعه ت) له روﮊاني ﮊن گواستنه وه دا.\n29_ سه لام كردن و ولام دانه وه ي سه لام , وتني ( يرحمك الله ) به و كه سه ي كه ده پژمي , وتني (أنصت) واته بيده نگ به , زيكر كردن به به رد و ته زبيح , پشت كردنه قيبله , ئه مانه له كاتيكدا كه ئيمان له ووتار دابيت. > زيكر كردن به ته سبيح بيدعه يه .\n30_ دواكه وتني هه زاران كه س له بينه راني ياري توپي پي له نويژي جومعه و نويژ ي به كومه ل .\n31_ ئه نجام نه دان و دواكه وتني پاسه واني ده سه لاتداران له نويژي جومعه به جه ماحه ت و وه ستاني ئه وانه له به رده م ده رگاي مزگه وتدا .\n32_ وازهينان له زوو رويشتن بو^ مزگه وت , و خوشوردن , و بو^ن به خو^كردن, و سيواوك كردن , بو نويژي جومعه .\n33_ ئه نجامداني نويژي جومعه له لايه كه سيكي تره وه جگه له ووتاربيژ.\n34 _ چاوه روانكردني ئه و كه سه ي كه ديته مزگه وته وه و نويژي (تحية المسجد) ي نه كردوه تاوه كو بانگده ر بانگه كه ي ته واو ده كات . (القول المبين:ص365).\nوعلى آله و صحبه وسلم\nبو^ ره خنه و بيش نياره كانتان:\nبو^ زانياري زياتر:


پێكه‌وه‌ژیانی ئاشتیانه‌و ئاوێته‌بوونی كه‌لتووری له عیراق – Knwe.org\nسەرەکی » راپۆرت » پێكه‌وه‌ژیانی ئاشتیانه‌و ئاوێته‌بوونی كه‌لتووری له عیراق\nمیكانیزمێك بۆ كۆنترۆڵ كردنی په‌ڕگیریی\nد. ئوسامه مورته‌زا باقر ئه‌لسعیدی\nدیارترین ئاسته‌نگه‌كانی به‌رده‌م وه‌دیهاتنی ئاسایشی كۆمه‌ڵگه، پێكه‌وه‌هه‌ڵنه‌كردنی پێكهاته‌كانه، كه ئه‌وه‌ش رووی دا هۆكاره‌كه‌ی ده‌گه‌ڕێته‌وه بۆ هه‌ندێك گۆڕانكاری ناوخۆیی‌و ده‌ره‌كی، زۆربه‌ی كات كێشه‌كه له نێوان پێكهاته‌كاندا سه‌رهه‌ڵده‌دات‌و دواتر كێشه‌و كاریگه‌رییه ده‌ره‌كییه‌كانیش ده‌بێته سه‌رباری كێشه ناوخۆییه‌كه‌و ئارامی ده‌شێوێنێت. ئه‌م توێژینه‌وه‌یه باس له‌و دۆخه ده‌كات كه كۆمه‌ڵگه‌ی عیراق له دوای 2003وه تیایدا ده‌ژی‌و دیارترین ئاسته‌نگیش له‌و ماوه‌یه‌دا ئه‌وه‌یه، كه له ده‌وڵه‌تی نوێی عیراقدا كه له دوای 2003وه دامه‌زراوه، له‌بری ئه‌وه‌ی له‌به‌ر بنه‌مای یه‌ك ده‌وڵه‌ت‌و یه‌ك ئامانج‌و ماف‌و ئه‌ركی یه‌كسان مامه‌ڵه له‌گه‌ڵ كۆمه‌ڵگه‌دا بكرێت، له‌سه‌ر ئاستی پێكهاته جیاجیاكانی كۆمه‌ڵگه‌و خواسته لاوه‌كییه‌كانیان مامه‌ڵه كراوه، ئه‌مه‌ش هێنده‌ی تر وڵاتی به‌ره‌و په‌رتپه‌رتبوون‌و دووبه‌ره‌كی بردووه، ئه‌و دووبه‌ره‌كییه‌ش كاریگه‌ری خراپی به‌ته‌نها بۆ سه‌ر ئاسایشی كۆمه‌ڵگه نه‌بووه، به‌ڵكو كاریگه‌ری بۆ سه‌ر كاروباری دامه‌زراوه حكومییه‌كانیش هه‌بووه‌و وای كردووه وه‌ك نه‌خۆشییه‌كی درێژخایه‌نی لێبێت كه هه‌ڕه‌شه له داهاتووی خودی ده‌وڵه‌ته‌كه‌و یه‌كێتی عیراق ده‌كات.\nئه‌مه مانای وا نییه كه هیچ ده‌رگایه‌ك نه‌بێت به‌ره‌و جێگیر كردنی ئارامی‌و ئاسایش‌و بنیاتنانی كۆمه‌ڵگه‌یه‌كی گونجا‌و، كه له‌سه‌ر بنه‌مای دیموكراسی به‌ڕێوه بچێت، هه‌ر له‌سه‌ر ئه‌و گریمانه‌یه‌شه‌وه توێژینه‌وه‌كه له‌م بابه‌تانه ده‌كۆڵێته‌وه:\nواقیعی پێكه‌وه‌ژیانی ئاشتیانه له كۆمه‌ڵگه‌ی عیراقدا، ئه‌و قه‌یرانانه‌ی له دوای 2003وه روویان كردۆته كۆمه‌ڵگه‌ی عیراق، ئینپوتی تایبه‌ت به بنیاتنانی ئاوێته‌بوونی كه‌لتووری‌و به‌دیهێنانی یه‌كێتی نیشتمانی عیراق، داهاتووی پێكه‌وه‌ژیانی ئاشتیانه‌و به‌دیهێنانی گونجاویی كه‌لتووری له عیراقدا، میكانیزمه‌كانی رووبه‌ڕووبوونه‌وه‌و كۆنترۆڵ كردنی بیر‌وبۆچوونی په‌ڕگیرانه‌و ته‌كفیریانه. سه‌ره‌تاش له هه‌ڵسه‌نگاندن‌و لێكۆڵینه‌وه له پێكه‌وه‌ژیانی ئاشتیانه له عیراقدا ده‌كه‌ین:\nكۆمه‌ڵگه‌ی عیراق له كۆمه‌ڵێك پێكهاته‌ی جیاجیا پێكهاتووه، كه هه‌ریه‌كه‌یان ئایین‌و نه‌ته‌وه‌و تایه‌فه‌ی جیاوازی هه‌یه، هه‌ر له‌به‌ر ئه‌وه‌شه كه كۆمه‌ڵگه‌ی عیراق به كۆمه‌ڵگه‌یه‌كی فره‌ڕه‌نگ داده‌نرێت. پیشتر هه‌موو ئه‌و پێكهاتانه پێكه‌وه ده‌ژیان، به‌ڵام به‌ده‌ست تاك حزبی‌و ده‌سه‌ڵاتی دیكتاتۆرییه‌وه ده‌یناڵاند‌و به‌رده‌وام رووبه‌ڕووی سیاسه‌تی راگواستن‌و كوشتن‌و ئه‌شكه‌نجه‌دان‌و وێران كردنی گوندو زادگه‌ی نه‌ته‌وه‌كان ده‌بۆوه، ئه‌ویش به خواست‌و بۆچوونی سیاسی تاكه حزبی حاكم، هیچ گرنگییه‌كی به‌وه نه‌ده‌دا پێكهاته‌كانی كۆمه‌ڵگه‌و پێداویستییه واقیعییه‌كانی ئه‌و پێكهاتانه چین، كه زۆربه‌ی جار خواست‌و پێداویستییه‌كانیان داواكاری ئابووری‌و كۆمه‌ڵایه‌تین نه‌ك سیاسی، به تایبه‌ت كه ئه‌و كات‌و له سایه‌ی ده‌زگا سه‌ركوتگه‌ره‌كانی دیكتاتۆردا هیچ پێكهاته‌یه‌ك توانای گۆڕینی دۆخی سیاسی نه‌بوو. كه‌واته كۆمه‌ڵگه‌ی عیراق ململانێیه‌كی به‌رچاوی نه‌ته‌وه‌یی نه‌بوو وه‌ك ئه‌و شه‌ڕ‌و ململانێیانه‌ی له نێوان هۆزه‌كانی هه‌ندێك له وڵاتانی ئه‌فریقادا یان له ئه‌مریكای لاتین هه‌بوو.\nخاڵێكی دووه‌م ئه‌و قه‌یرانانه‌یه كه له دوای 2003وه روویان كردۆته كۆمه‌ڵگه‌ی عیراق. یه‌كێك له قه‌یرانه سه‌ره‌تاییه‌كان ئه‌وه بوو ده‌سه‌ڵات كه رووخا هه‌موو دامه‌زراوه‌كانی ده‌وڵه‌تیشی پێوه له‌ناوچوو، دۆخه‌كه وای لێهات ئه‌وه‌ی تا دوێنێ هه‌موو ده‌سه‌ڵاتێكی هه‌بوو، ئێستا وه‌ك تاوانبارێك سه‌یر ده‌كرێت‌و ئه‌وه‌ش كه تا دوێنێ ئپۆزسیۆن بوو ئێستا ده‌سه‌ڵاتداره، كێشه‌كه‌ش ئه‌وه‌بوو، ئه‌و ئاڵوگۆڕی ده‌سه‌ڵاته له‌سه‌رخۆ‌و به ئارامی رووی نه‌دا، به‌ڵكو كوتوپڕ رووی داو ده‌ستی ده‌ره‌كیش وای كرد تای ته‌رازووه‌كه به‌لایه‌كدا بكه‌وێت، ئه‌وه‌بوو یه‌كه‌م بڕیاری پۆل بریمه‌ری حاكمی مه‌ده‌نی ئه‌مریكا له عیراق بڕیاری ده‌ركردنی به‌عسییه‌كان بوو له سه‌رجه‌م دامه‌زراوه‌و فه‌رمانگه حكومییه‌كاندا، له‌و كاته‌شدا كه دادپه‌روه‌ری له ئارادا نه‌بوو، تا گۆڕینی كارمه‌ندانی حكومی به شێوه‌یه‌كی ئاشتیانه به‌ڕێوه بچێت، پرۆسه‌ی تۆڵه‌سه‌ندنه‌وه ده‌ستی پێكرد، كوشتن‌و رق‌و كینه‌ی تاكه‌كه‌سی به‌رامبه‌ر به پیاوانی پێشووی رژێم هێنده‌ی تر تۆوی دوژمنایه‌تی له نێوان هه‌ردوولادا چاند.\nشانبه‌شانی ئه‌مه ده‌ستی ده‌ره‌كیش له‌سه‌ر ئاستی نێوده‌وڵه‌تی‌و ئیقلیمیش به كه‌یفی خۆی تۆوی دووبه‌ره‌كی ده‌چاند‌و ئاگری ململانێی خۆش ده‌كرد، هه‌موو ئه‌مانه وایان له كۆمه‌ڵگه‌ی عیراق كرد، پێكهاته‌كانی لێك بترازێت‌و نه‌توانێ پێكه‌وه هه‌ڵبكات، هه‌موو پێكهاته‌كان له‌یه‌كتر كه‌وتنه گومانه‌وه‌و هه‌ر تایه‌فه‌و مه‌زهه‌ب‌و نه‌ته‌وه‌یه‌ك به‌رامبه‌ر ئه‌وی تر‌و تۆوی هه‌موو ئه‌وانه‌ش له‌وێوه چه‌كه‌ره‌ی كرد كه له ساڵی 2003دا ئه‌نجومه‌نی حوكم له عیراق له‌سه‌ر بنه‌مای پێكهاته‌كان دروست كرا، نه‌ك له‌سه‌ر بنه‌مای ئاراسته‌ی سیاسی حزب‌و لایه‌نه‌كان. هه‌ر ئه‌وه‌ش بوو وای كرد شه‌ڕی تایه‌فی ته‌شه‌نه بكات‌و یه‌ك به دوای تۆڵه‌دا بگه‌ڕێت‌و یه‌ك به‌دوای قه‌ره‌بوو كردنه‌وه‌ی ئه‌و زیانانه‌ی لێی كه‌وتووه‌و ئه‌و ده‌سه‌ڵاته‌ی له‌ده‌ستی داوه.\nخاڵی سێیه‌م ئینپوتی بنیاتنانی ئاوێته‌بوونی كه‌لتووری‌و به‌دیهێنانی یه‌كێتی نیشتمانی عیراق. ئه‌زموونه‌كانی رابردوو به به‌ڵگه‌وه سه‌لماندوویانه كه ده‌سه‌ڵاتی پۆلیسی‌و هه‌واڵگری نه‌یتوانیوه كۆمه‌ڵگه‌یه‌كی پڕ له پێكه‌وه‌ژیانی ئاشتیانه دروست بكات، به‌ڵكو به پێچه‌وانه‌وه، ئه‌و جۆره رژێمانه ده‌مارگیریی ئایینی‌و خه‌ستتر كردۆته‌وه، ئه‌و ده‌مارگیرییه‌ش زیاتر وه‌ك كاردانه‌وه‌یه‌ك بووه به‌رامبه‌ر به سیاسه‌ته‌كه، ئه‌وه‌بوو له ساڵی 2007دا عیراقییه‌كان تێگه‌یشتن كه یه‌كتر كوشتن‌و توندوتیژی به‌رامبه‌ر به یه‌كتر هێچ سوودێكی نییه، بگره ده‌بێته هۆی په‌كخستنی پرۆسه‌ی سیاسی‌و ئابووری‌و خزمه‌تگوزارییه‌كان، له‌به‌ر ئه‌وه ئینپوتی مه‌سه‌له‌ی پێكه‌وه‌ژیانی ئاشتیانه په‌یوه‌ندی به بنیاتنانی ئاشتی‌و دۆستایه‌تی نیشمتمانییه‌وه هه‌یه‌و پێویسته گیانی یه‌كتر قبووڵكردن‌و هه‌ستی نیشتمانی له ئاوه‌زی هاووڵاتیاندا زیندوو بكرێته‌وه. پرۆسه‌ی بنیاتنانی ئاشتی ناوخۆیی ده‌خوازێت هه‌موان پابه‌ند بن به تێپه‌ڕاندنی سه‌رجه‌م به‌ربه‌سته‌كانی به‌رده‌م بنیاتنانی سیستمه‌كه، ئه‌ویش به تێپه‌ڕاندنی میراته كۆنه‌كه‌ی دیكتاتۆر‌و زاڵبوونی ناسنامه‌ی نیشتمانی سیاسی‌و مه‌ده‌نی عیراق به‌سه‌ر ناسنامه لاوه‌كییه‌كانی وه‌ك نه‌ته‌وه‌یی، ره‌گه‌زپه‌رستی، ئایینی، تایه‌فی‌و عه‌شایه‌ری كۆمه‌ڵایه‌تیدا. گومان له‌وه‌شدا نییه كه كاری سیاسی به شێوه‌یه‌كی روون‌و به‌رچاو به‌شدار ده‌بێت له بنیاتنانی ئاشتی ناوخۆییدا، ئه‌ویش له رێگه‌ی گفتوگۆی راشكاوانه‌و راستگۆیانه‌و ئاشتیانه له‌سه‌ر بنه‌مای دادپه‌روه‌ری كاتی‌و رێگرتن له به‌كارهێنانی چه‌ك‌و توندوتیژی له چوارچێوه‌ی تۆڵه سه‌ندنه‌وه‌دا.\nخاڵی پێنجه‌م داهاتووی پێكه‌وه‌ژیانی ئاشتیانه‌و به‌دیهێنانی گونجاندنی كه‌لتووری عیراق، له‌م خاڵه‌دا ئێمه وه‌ك هاووڵاتی عیراقی چاومان بڕیوه‌ته شێواز‌و رێكارێك كه هه‌موو پێكهاته‌كان یه‌ك بخات‌و پابه‌ندبوونی هه‌موان له بۆته‌ی كه‌لتووری نیشتمانیدا بتوێنێته‌وه، ئه‌مه‌ش ته‌نها له رێگه‌ی رۆشنبیران‌و دامه‌زراوه رۆشبیرییه‌كانه‌وه ده‌كرێت، ئه‌و كاته هیچ تاكێك خۆی به باڵاده‌ست نازانێت‌و له توانایدا ده‌بێت پابه‌ندبوونی خۆی به ناسنامه لاوه‌كییه‌كانه‌وه وه‌لا بنێت‌و پابه‌ند بێت به ناسنامه‌ی باڵای نیشتمانییه‌وه، به تایبه‌ت ئه‌گه‌ر ئه‌و ناسنامه‌یه گوزارشت له خواسته مرۆییه‌كانی بكات‌و به‌و جۆره سه‌یری نیشتمان بكات كه ماڵی هه‌موانه.\nخاڵی شه‌شه‌م میكانیزمی رووبه‌ڕووبوونه‌وه‌و كۆنترۆڵ كردنی بیر‌و بۆچوونی په‌ڕگرانه‌و ته‌كفیریانه، ئه‌و كێشانه‌ی كۆمه‌ڵگه‌ی عیراق به ده‌ستیانه‌وه ده‌ناڵێنێت، كێشه‌ی جۆراوجۆرن‌و لق‌و پۆپی زۆریشیان لێ ده‌بێته‌وه، كۆمه‌ڵه كێشه‌یه‌كن ره‌گ‌و ریشه‌یان داكوتیوه، له‌به‌ر ئه‌وه پێویستیان به چاره‌سه‌ر‌و میكانیزمی جۆرا‌وجۆریش هه‌یه، كه پشتبه‌ستوو بێت به پلانی هه‌نووكه‌یی‌و داهاتووش، ئه‌مانه‌ش بۆ جێبه‌جێ كردن پشت به چه‌ند دامه‌زراوه‌یه‌ك ده‌به‌ستن له‌وانه:\n1- دامه‌زراوه‌ی په‌روه‌رده: مه‌به‌ست له‌م دامه‌زراوه‌یه هه‌موو رێسكانا‌و بنه‌ماكانی سیستمی په‌ره‌وه‌رده‌یه، له‌گه‌ڵ فه‌لسه‌فه‌و میتۆدی تایبه‌ت به به‌ڕێوه‌بردنی سه‌رجه‌م قوتابخانه‌و په‌یمانگا‌و زانكۆكانیش، چونكه په‌روه‌رده بریتییه له راهێنان‌و فێركردنی منداڵ‌و مێردمنداڵ تا نه‌ریت‌و بیر‌و بۆچوونی لا دروست ده‌بێت.\n2- دامه‌زراوه‌ی یاسایی: ئه‌و كۆمه‌ڵه رێسا‌و یاسا دادوه‌ریانه‌یه كه بۆ رێكخستنی كۆمه‌ڵگه داده‌نرێت‌و وا ده‌كات یاسا جێبه‌جێ بكرێت، به‌ڵام زۆر هه‌ر ئه‌م دامه‌زراوه‌یه خۆی ده‌بێته هۆكاری چه‌وساندنه‌وه له كۆمه‌ڵگه‌دا‌و وا ده‌كات كۆمه‌ڵگه‌ش لێی هه‌ڵگه‌ڕێته‌وه، له‌به‌ر ئه‌وه پێویسته ئه‌م دامه‌زراوه كارێكی وا بكات نه‌وه‌ی نوێ باوه‌ڕی به دادگا‌و دادپه‌ره‌وه‌ری‌و یاساكان هه‌بێت.\n3- دامه‌زراوه‌ی ئایینی: مه‌به‌ست له رێسا‌و بنه‌ما پیرۆزه‌كان‌و شێوازی خوداپه‌رستی‌و ره‌فتاری ئایینییه كه ژیانی نێوان كه‌سه‌كان رێك ده‌خات، هه‌روه‌ها كاروباری نێوان تاك‌و خودای خۆی رێك ده‌خات، ده‌سه‌ڵاتی ئایینی دامه‌زراوه‌ی خۆی هه‌یه، وه‌ك شوێنه‌كانی خوداپه‌رستی‌و مه‌رجه‌عه ئایینییه‌كان‌و كتێب‌و سه‌رچاوه ئایینییه‌كان، كه به‌شدارن له هۆشیار كردنه‌وه‌ی تاك له هه‌موو ئاسته‌كاندا.\n4- دامه‌زراوه‌ی ئابووری: ئه‌م دامه‌زراوه‌یه ئامرازه‌كانی به‌رهه‌مهێنان‌و دابه‌شكردن‌و به‌كارهێنان‌و موڵكایه‌تی ده‌گرێته‌وه، بناغه‌ی گه‌شه‌كردنی گه‌لانیش په‌یوه‌ندی به جێگیربوونی سیستمی ئابوورییه‌وه هه‌یه، له‌گه‌ڵ به‌دیهێنانی ئاستی به‌رزی داهاتی تاك، چونكه تا داهاتی تاك زیاتر بێت‌و خۆشگوزه‌رانی زیاتری هه‌بێت، تاك زیاتر هه‌ست به پابه‌ندبوونی نیشتمانی ده‌كات.\n5- دامه‌زراوه‌كانی كۆمه‌ڵگه‌ی مه‌ده‌نی: ئه‌م دامه‌رزاوانه كه رێكخراوه ناحكومییه‌كان، له دوای 2003وه چالاكییه‌كان زۆر زیادی كردووه، به‌ڵام به داخه‌وه چالاكییه‌كانیان به قازانجی حزب‌و لایه‌نه‌كان‌و ئه‌جێندا سیاسییه جۆرا‌و جۆره‌كانه نه‌ك چین‌و توێژه‌كانی كۆمه‌ڵگه.\n6- دامه‌زراوه‌ی راگه‌یاندن: ئه‌مه‌شیان به هه‌مان شێوه له‌گه‌ڵ فراوانبوونی چالاكییه‌كانیاندا، ئاراسته‌ی كاریان زیاتر له قازانجی حزب‌و لایه‌نه‌كانه نه‌ك نیشتمان.\nله كۆتاییدا، پاشه‌كشه‌ی هێزی سه‌ربازی ئه‌مریكا له عیراق‌و هه‌روه‌ها كه‌مبوونه‌وه‌ی هه‌ژموونی ئیقلیمی به‌شدارییه‌كی گرنگ ده‌بێت له كه‌مبوونه‌وه‌ی هۆكاره‌كانی ناجێگیریی‌و ناته‌بایی ناوخۆیی، به‌ڵام ئه‌م خاڵه په‌یوه‌سته به ئاستی خواستی سیاسی وڵات‌و ئاستی هۆشیاری جه‌ماوه‌رییه‌وه، هه‌ست كردن به رۆحی لێبورده‌یی‌و پێكه‌وه‌ژیان‌و یه‌كتر په‌ژراندن‌و تێپه‌ڕاندنی ناسنامه‌ی لاوه‌كی ئه‌و شێوازی بیركردنه‌وه‌یه‌یه كه ده‌بێ له كۆمه‌ڵگه‌ی عیراقیدا بڵاو بكرێته‌وه‌و له‌سه‌ر ئاستی ده‌سته‌بژێری سیاسیش ده‌بێ په‌ره‌ی پێ بدرێت، بۆ ئه‌وه‌ی عیراق وه‌ك نیشتمانێك جارێكی تر بتوانێ خۆی بنیات بنێته‌وه، ئه‌وه‌ش چاوه‌ڕێی روودانی لێ ناكرێت، ئه‌گه‌ر هاووڵاتیان هۆشیارانه مامه‌ڵه له‌گه‌ڵ دامه‌زراوه په‌روه‌رده‌یی‌و ئابووری‌و ئایینی‌و سیاسییه‌كاندا نه‌كان، ئه‌گه‌ر ئه‌وه‌ش روو نه‌دات، ئه‌وا دیموكراسی له عیراق ته‌نها میكانیزمێك ده‌بێت بۆ دابه‌ش كردنی ده‌سه‌ڵات‌و ده‌ستكه‌وته‌كان‌و ئیتر كۆمه‌ڵگه‌ش هیچ.\nئه‌وه‌ی سه‌ره‌وه پوخته‌ی ئه‌و توێژینه‌وه‌یه بوو، كه له كۆڕێكی تایبه‌ت به میانڕه‌وی له نێوان ئایین‌و سیاسه‌تدا پێشكه‌ش كرا، كه رۆژانی 22و 23ی ئاداری 2017دا به هاوكاری دامه‌زراوه‌ی النبأ له زانكۆی كه‌ربه‌لا پێشكه‌ش كرا.\nسه‌رچاوه: تۆڕی (النبأ)ی زانیاری


بەشە ئاردی مانگانەی هاووڵاتیان بوو بە پارە – تۆڕی میدیایی خەڵک\n2020/02/12 - 8:00 PM\nبە بڕیاری وەزارەتی بازرگانی حكومەتی فیدڕاڵی عیراق ڕسومات بۆ وەرگرتنی بەشە ئاردی مانگانە لەسەر هاووڵاتیان زیادكرا و قائیمقامی هەڵەبجەش دەڵێت: “هەر بریكارێك پارەی زیادە وەربگرێت سزا دەدرێت”.\nبریكارێكی دابەشكردنی خۆراك لە سلێمانی بۆ (خەڵك) ڕایگەیاند، كە بە بڕیاری فەرمی لە سەرەتای ساڵی 2020ەوە بەرامبەر بەشە ئاردی مانگانە پارە لە هاووڵاتیان وەردەگیرێت و بڕیارەكە لە بەشە ئاردی مانگی (یەك)ەوە چۆتە بواری جێبەجێ كردنەوە.\nبریكارەكە، كە پێی باش نەبوو ناوەكەی ئاشكرابكرێت ڕاشیگەیاند، كە بەپێی بڕیارەكە بۆ هەر هاووڵاتییە بڕی 100 دینار وەردەگیرێت، واتە ئەگەر خێزانێك 5 كەس بن، ئەوا بۆ هەر مانگێك وەرگرتنی بەشە ئارد بڕی 500 دیناریان لێ وەردەگیرێت.\nجەختیشی كردەوە، كە بڕیارەكە لەلایەن وەزارەتی بازرگانی حكومەتی عیراقەوە دەرچووە و تەواوی عیراق دەگرێتەوە و هەرێمی كوردستانیش پێوەی پابەندە، چونكە بەشەخۆراك و ئارد لە بەغداوە دێت.\nلای خۆشیەوە، نوخشە ناسح، قائیمقامی مەڵبەندی هەڵەبجە لە نووسراوێكدا، كە بە ژمارە (377) لە 3-2-2020 دەرچووە ئاگاداری هاووڵاتیانی كردۆتەوە، كە “لەكاتی وەرگرتنی بەشە ئاردی مانگی 1-2020ەوە و مانگەكانی دواتریش بۆ هەر نەفەرێك بڕی 100 دینار بدرێت بە بریكاری ئاردەكە”.\nجەختیشی كردۆتەوە، كە هەر بریكارێك پارەی زیادە وەربگرێت ڕووبەڕووی سزا دەبێتەوە.\nئەمە لەكاتێكدایە، كە لە ساڵی ڕابردوودا پارەی بەشەخۆراكی هاووڵاتیان لە 500 دینارەوە بۆ هەر كەسێك زیادكرا بۆ 750 دینار، كە 500 دیناری دەگەڕێتەوە بۆ حكومەت و 250 دیناریشی بۆ بریكارەكانی خۆراكە.\nبەشەئاردبەشەخۆراكوەزارەتی بازرگانی عیراق


Aras Welcomes you: لە حەکیمێکیان پرسی\nلە حەکیمێکیان پرسی\nئەوە بۆ ئاسمان وا پاک و بێگەردە؟\nئەویش بە پێکەنینەوە وتی: "چونکە مرۆڤی تیا ناژی"\nئەی تاکەی فێر دەبین؟\nوتی: " تا لە ژیانا بن"\nبۆ وەڵامی کەسێک نادەیتەوە خراپەکاری بەرامبەر کردویت؟\nئەڵێت: " شتێکی باشە گاز لەسەگێک بگرمەوە کە قەپی پیا کردوم!؟.."\nئەوە لە کوێ جوامێری و ئەدەب فێربوویت؟\nوتی: " لە کەسێکی بێ نەزاکەت و بێ ئەدەبەوە، هەرکات ئاکارێکی ناشرینم لێ بینی، خۆم لێی دوورکەوتمەوە.."\nئەی چۆن دەگەین بە بەختیاریی؟\nوتی: "ئێستا پێتان دەڵێم، بفەرموون بۆ خوانێک...\nهەموو لەسەر مێز لە دەوری حەکیم دانیشتن، شۆربایەکی گەرمیان هێنا، حەکیم کەوچی بەسەرا دابەش کردن کە هەر کەوچێک مەترێک درێژ بوو! سەپاندی بەسەریان کە بەو کەوچکە نان بخۆن..\nئەوانیش هەرچەند هەوڵیاندا شۆرباکە بخۆن، نەیاندەتوانی کەوچکەگە بگەیەننە دەمیان و دەڕژا، بەو شێوەیە بە برسێتی مانەوە...\nئینجا حەکیمەکە پێی وتن، تەماشا بکەن، کەوچکی پڕ کرد و بردی بۆ دەمی کابرای تەنیشتی، بەو شێوەیە فێری کردن کە هەریەکە و خواردن بدا بەوەی تەنیشتی بەو کەوچکە درێژانە.. لە کۆتایدا هەموو تێربوون و سوپاسی خوایان کرد..\nحەکیمەکە هەستایە سەرپێ و وتی: "هەرکەس لەسەر مێزی ژیان، تەنیا هەوڵی بۆ خۆی بێ، ئەوا بە برسێتی دەمێنێتەوە، ئەگەر بیربکەیتەوە براکەت تێر بکەیت، ئەوا دوو کەس برسی نامێنن. ئەوەی بەخشندە بێ براوەیە، بەختیاریی لە ژیانا نایەتە دی بەبێ بەختیاریی کەسانی چواردەورت."\nTags: چیرۆك , ڕووداو , فێرکردن , لێدوان و بۆچوون , ورتەورت


ڕوسیا ڕۆژنامەنووسێکی هۆڵەندی لە وڵاتەکە دەردەکات\nڕۆژنامەیەکی هۆڵەندی وتی ڕوسیا ڕۆژنامەنووسێکی هۆڵەندی لە وڵاتەکە دەرکردووە و هۆکارەکەشی گەڕاندۆتەوە بۆ " پێشێلکردنی کاروباری ئیداری "، ئەمەش دووەمین جارە ڕوسیا لە چەند مانگێکدا ڕێوشوێنی لەو جۆرە دژی دەزگا ڕاگەیاندنەکانی ڕۆژئاوا دەگرێتەبەر.\nڕوژنامەکە وتی ڕوسیا ڤیزای تۆم ڤێنییکی پەیامنێری ڤۆڵکسکرانتی هەڵوەشاندۆتەوە و ڕێگەی پێنادات تاوەکو مانگی یەکی ساڵی 2025 بگەڕێتەوە بۆ ڕوسیا.\nلە ساڵی 2019 دا ڤێنییک غەرامەکرا لەسەر ئەوەی ناونیشانی ماڵەکەی لەگەڵ بەرپرسانی ڕوسیادا تۆمارنەکردووە و لە ساڵی 2020 دا بە هەمان شێوە لەسەر ئەوەی بەبێ مۆڵەتی بەرپرسان سەردانی هەرێمێکی کردووە غەرامەکرا.\nڕۆژنامەنووسی بی بی سی سارا ڕەینسفۆرد کە یەکێک بوو لەو دوو پەیامنێرەی بەڕیتانیا کە لە مۆسکۆ کارییان دەکرد، لە مانگی هەشتدا بەشێوەیەکی هەمیشەیی دەرکران.\nڕۆژنامەکە وتی ڤێنییک لە ساڵی 2015 ەوە کار بۆ ڤۆڵکسکرانت دەکات و لە ساڵانی ڕابردوودا هیچ کێشەیەکی نەبووە لە نوێکردنەوەی مۆڵەتەکانیدا، بەڵام " ڕۆژی دووشەممە بیستوویەتی وەزارەتی کاروباری دەرەوە ڤیزاکەی هەڵوەشاندۆتەوە و تەنها سێ ڕۆژی لەبەردەستدایە تاوەکو وڵاتەکە جێبهێڵێت."\nوەزارەتی دەرەوەی هۆڵەندا وتی " ئەمە بۆ هۆڵەندا جێی قبوڵکردن نیە کاتێک ڕۆژنامەنووسێک ناچار دەکرێت دژ بە خواستی خۆی وڵاتەکە جێبهێڵێت."\nجێی ئاماژەیە پەیوەندییەکانی نێوان هۆڵەندا و ڕوسیا لەم ساڵانەی دواییدا گرژییان تێکەوتووە، حکومەتی هۆڵەندا ڕوسیا بە بەرپرس دەزانێت لە خستنەخوارەوەی فڕۆکەیەکی مالیزیدا لە ساڵی 2014 بەسەر ڕۆژئاوای ئۆکرانیاوە.


قوباد تاڵەبانی: باوکە ئەگەر ئێستا تۆ لە ژیاندا بمایتایە - کوردسات نیوز\nJun 16, 2019 29469\nقوباد تاڵەبانی لە رۆژی جیهانیی باوکاندا پەیامێکی بڵاوکردەوە و تیایدا ئەوەی هێناوەتە بەرچاو، ئەگەر لە ئێستادا سەرۆک مام جەلال لە ژیاندا بووایە، ئەنجامی کۆبوونەوەی یەکێتی و پارتی چۆن دەبوو؟ هەروەها کێشەی ئێستای کەرکوک بەکوێ دەگەیشت؟\nقوباد تاڵەبانی لە پەیامەکەیدا دەڵێت:مامە گیان لە زۆر وڵاتدا رۆژی باوکە، ئەمڕۆ زۆر بە تاسەوە بیرم کردی، بیری سۆزی باوکایەتیت، بیری حیکمەت و سەرکردایەتیت. هەروەها دەشڵێت: بیرم لەوە کردەوە ئەگەر ئێستا تۆ لەژیاندا بمایتایە، سبەی ئەنجامی کۆبوونەوەی پارتی و یەکێتی چۆن دەبوو؟ کێشەی ئێستای کەرکوک بەکوێ دەگەشت؟ ئەمە منی خستە خەیاڵێکی قوڵەوە بە تەواوی باوکم هاتە بەرچاوم.\nقوباد تاڵەبانی بەم شێوەیە، شێوازی سیاسەت و مامەڵەکردنی سەرۆک مام جەلال لەگەڵ رەوشی ئێستای هەرێمی کوردستان و کەرکوک و ناوچە جێناکۆکەکان دەگێڕێتەوە:\nكە دەستیان پێ دەكردەوە مام بە زەردەخەنەوە بە هەردوو مەکتەبی سیاسییەکەی دەوت لە بیرتان نەچێت کاک نێچیرڤان تەنها هی پارتی نییە، کاندیدی یەکێتیشە بۆ پۆستی سەرۆکی هەرێم، کاک نێچیرڤان چەندە لە ئاست پارتی بەرپرسیارە دوو ئەوەندە لە ئاست یەکێتیدا بەرپرسیارە، هەروەها بۆ هەر دوو لای روون دەکردەوە کە لەگەڵ کاک مەسعوود رێککەوتوون پشتیوانی کاک بەرهەم بکەن وەکو سەرۆک کۆماری نوێ تاکو یەکدەنگی کورد لە کوردستانەوە بگوازرێتەوە بۆ یەکدەنگی کورد لە بەغدا. سەبارەت بە كەركوكیش مام هەموو مەترسییەكانی بۆ ئامادەبوان ڕوون دەكردەوە.\nئاخ باوکە گیان ئێمە هەموومان بێ تۆ تەنهاین، کورد هەموو بێ تۆ تەنهایە، تۆ بە حەق باوکی هەموومان بووی.\nقوباد تاڵەبانی هاوخەمی بۆ بنەماڵەی هونەرمەند ئیسماعیل سابوری راگەیاند\nبە فیدراڵیکردنی رۆژئاوای کوردستان دەخرێتە بەردەم یەکێتی...\nApr 20, 2018 1441\nبەرپرسێكی پێشووی گۆڕان: گۆڕان لەیارییەكی مەترسیداری پارتییەوە...\nFeb 20, 2019 1833\nسلێمانی لیژنەی بەدواداچوونی دەرمان پێکهێنرا\nOct 23, 2018 2513


21:16 - 16 رەشەمه 2717\nبۆ ئێمە خەباتکارانی کوردستان و لایەنگرانی ڕزگاری نەتەوەی کورد دەبێ دەمێک بێت جێی پرسیار بێت: بۆچی ئاستی ژیان و خۆشگوزەرانی لەو کۆمەڵگەیانەی کە یەکسانیی کۆمەڵایەتی و دادپەروەریی ئابووری ڕەچاو دەکەن، ڕەوشیان هەموو جارێ باشترە و خەڵکەکەی هەست بە بەختەوەری زیاتر دەکات؟ لێکۆڵینەوەکان لە وڵاتانی گەشەکردوو لەوانەی وڵاتانی ئیسکاندیناوی (سوئێد، نۆروێژ، دانمارک، فینلاند و ئیسلەند) یان ژاپۆن نیشان دەدەن، کە لەو کۆمەڵگەیانەدا کە سیاسەتی ئابووری، کۆمەڵایەتی و بڕیارە سیاسییەکانیان لەسەر بنەمای یەکسانی زایەندی (جێندەری) دامەزراوە، خەڵکەکەی لە هەموو ئاستەکانی خۆیدا بەختەوەرتر، تەندوروستی چاکتر، خاوەنی سەقامگیریەکی زیاتری کۆمەڵایەتی، بڕوای کۆمەڵایەتی بەرز و ئاستی نزمی تاوانەکانە. لەو وڵاتانەدا ویستی گشتی و هاوبەش هەیە بۆ بەرەورووبوونەوە لەگەڵ لێگەر و چاڵشەکانی دەوروبەر جا ئەم لێگەرانە سیاسی بن وەک هەڕەشەی ڕووسیە لەسەر ئەوان، یا خود پێوەندی بە ژینگە و پاراستنی ژینگەوە هەبێت. لە لێکدانەوە و لێکۆڵینەوەکاندا پێوەندی نێوان یەکسانی و تەندوروستی کۆمەڵایەتی دەردەکەوێت، کە هەرچی ئاستی یەکسانیی کۆمەلایەتی بەرزتر بێت، ئاستی تەندروستی کۆمەڵگە و مرۆڤەکانیش بەرزترە. بۆ نەتەوەیەک وەک نەتەوەی کورد کە لە حاڵی خەباتی ڕزگاریخوازانەیە پەرەپێدانی یەکسانی و گەشەسەندنی تەندروستی گشتیی کۆمەڵایەتی بە واتای بەهێز کردنی لەشکەری خەبات و بەهێز کردنی هێزی بەرگری لە بایەخە نشتیمانییەکانە.\nپرسی یەکسانیی ژن و پیاو تەنیا پێوەندی بە ڕێگەدان بە بەشداریی ژنان لە بڕیاری سیاسی و وەرگرتن یان سەندنەوەی جێگا و پلەی پیاوان نییە، بەڵکوو ئەم پرسە پێشمەرجی گەشەکردنی کۆمەڵگە لە هەموو ئاستەکانی خۆی و پێشکەوتنی کوالیتی و چۆنیەتی ژیانی هەموو ئەندامانی کۆمەڵگە بە ئێمە پیاوەکانیشەوە هەیە. لە ماوەی پەنجا ساڵی ڕابردوودا وڵاتانی پێشكەوتوو بە هۆی هەوڵدان بۆ پێشڤەچوونی ئاستی یەکسانیان شاهیدی بەرەو پێشچوونی ئاستی ژیان و بەختەوەریی خۆیان بووگن. ئەمڕۆ ئێمە بە چاوی خۆمان دەبینین کە ئاسەواری گوڵخانەییـش نەبۆتە هۆی ڕاوەستاندنی ئاستی پێشڤەچوونی وڵاتانی گەشەکردوو و لەو وڵاتانەدا زیاترین هەوڵ دەدرێت بەشداری هەرچی زیاتری ژنان لە هەموو ئاستەکانی بەڕێوەبەری و بڕیارداندا.\nئێمە بیسەری زۆر وشەی جوان و بریقەداری ڕێبەران بووین، لە پێوەندی لەگەڵ لایەنگری ئەوان لە یەکسانی و گەشەپێدانی کۆمەڵایەتی لە کوردستاندا و بوونی ڕێژەیەکی کەمی ژنان لە ڕێبەریدا وەک شانازییەک بە نیوەی دیکەی کۆمەڵگە فرۆشراوە. بەڵام ئەوەی ڕاستی بێت، بەبێ گەشەپیدانی سیستماتیک، بە بەرنامە و ئامانجداری یەکسانی، ئێمە ناتوانین شاهیدی گەشەکردنی خەباتی نەتەوەیی بۆ هەموو ئاستەکانی خۆی بین. گەشەکردنی یەکسانیش تەنیا گرێدراو بە ژمارەی بەشداریی لە دەستەی بڕیاردەران نییە بەڵکوو پێوەندی بە پەروەردەی یەکسانی، خەبات دژی هەموو جۆرە توندوتیژییەکی جێندەری و بە تاوان ناسینی ئازاری جێندەری لە ڕێکخراوە سیاسی و کۆمەڵایەتییەکانەوە گرێدراوە. ئێمە زۆر بە دەگمەن لە فەرهەنگی سیاسیی کوردستانیدا شاهیدی گفتگۆ و دیالۆگی پێوەندیی نێوان گەشەکردن و یەکسانیی زایەندی بووگین. ناسینی ئەو پێوەندییەش بەردی بنەمای گۆڕینی پارادایمی نایەکسانی کۆمەڵایەتی و کردنەوەی دەروازەی بەشداریی هەمەلایانانەی ژنان لە خەباتی ڕزگاریخوازانەی نەتەوەیی و بەهێزکردن و خێراکردنی ڕەوتی ڕزگاری نەتەوەیییە.


| م. کرێکار |\nپوخته‌ی پایه‌كانی باوه‌ڕ\nحوكم كردن به غه‌یری دین\n»وتارەکانی مزگەوتی جیهاد\nتا چاكتر له قورئان تێبگه‌ین\nسیسته‌می جاهیلی سعودی\nده‌رباره‌ی خوێند له خوێندنگه‌و په‌یمانگاكانمان\nوه‌ڵامی چه‌واشه‌كاریه‌كانی عبداللطیف مه‌دخه‌لی\nڕوكنه‌كانی ده‌وڵه‌تی ئیسلام\nبه‌لگه‌ی دینداران بۆلادانی سته‌مكاران\n» تەلەفیزیۆنی شاهیدان\nبەرنامەکانی تەلەفیزیۆنی شاهیدان\nپرسیاربکە و م.کرێکار وەڵام دەداتەوە\nسلاوت لي بيت ماموستا ئايا تاتو حةرامة\nسلام علیکم ماموستا ایا خویندی بسم الله الرحمان الرحیم له سورتی الحمد دا به دنگی برز ابه بخویندریت یا به دنگی نزم\nماموستا كيان ئايا ئافره ت ئه كه ر له مالوه كارى (صالون) بكات جائيزه؟\nماموستا ئايا دوكانى يارى ئةتارى مندالان بارةكةى حةرامه\nدادگایی كردنی جه‌نابی مامۆستا كرێكار له ئیتاڵیا بۆ مانگی ١٢ دواخرا\nدادگای بۆڵزانۆی ئیتالیایی دوای دوو رۆژ(8 و9/10/2018) لە مداوەلاتی یاسایی، بڕیارییدا کە دانیشتنەکانی دادگاییکردنی مامۆستا کرێکارو تۆمەتبارکراوەکانی تر دوابخرێت بۆ 10/12/2018 چونکە هەبوونی مامۆستا بە رای داوەر زەرووریی بوو.. تۆمەتبارکردنەکە لەساڵی 2014ەوەیەو تا ئیستا سێجار دواخراوە..\nتۆمەتەکەی ئەمجارە کە چلویەکەمین تۆمەتە لە ماوەی ئەم شازدە ساڵەی دواییدا دەخرێتەپاڵ مامۆستا، چەند بڕگەیەکە. لەوانە: مامۆستا کرێکار ساڵی 2013 لە زیندانی کۆنگسفینگەری نەرویجەوە، خەڵکی ناردووە بۆ ئیتالیا بۆ دروستکردنی سێڵی تیرۆریستیی، تا بچنە سوریاو دوای راهێنانی سەربازیی بێنەوە هەوڵی رفاندنی دیپلۆماسی ئەوروپایی بدەن بەو ئومێدەی مامۆستا بە گۆڕینەوە لە زیندان دەرکەن!\nبڕگەیەکی تری تۆمەتەکان دەڵێ: کرێکار رێکخراوێکی تیرۆریستی بە ناوی رەوتی شاخ یان دیدی نوێ دروست کردووەو نەخشەی وای هەبووە کە بە توندوتیژیی و چەکداریی سیستمی عەلەمانیەتی کوردستان بڕوخێنێت و سیستمی خیلافەتی ئیسلامیی تێدا دابمەزرێنێت!\nهەروەها چەندین تۆمەتی تری لەوان بێ بنەماتر.. ئەوە جێی سەرسوڕمانە کە ئەم تۆمەتانە بە موخابەراتی هەردوو وڵاتی نەرویج و ئیتالیا رێکخراوەو وەزیری دادی نەرویجی بۆ رێکخستنی ئەم مەلەفە گەورەیە (کە 26 هەزار لاپەرەیە) چەندین جار چۆتە ئیتالیاو لەوێ لەگەڵ کەسانی بەرپرسی ئەو وڵاتەدا چۆنیەتی داڕشتنی تۆمەتەکەیان رێکخستووە.\nسەرەتا کە تۆمەتەکەیان راگەیاند مامۆستا لە زینداندا بوو، وا گەورەیان کرد کە 26 کەسی تێوەگلاو لە شەش وڵاتی ئەوروپایی دایان بەسەر ماڵی کوردە موسوڵمانەکانی دۆستی مامۆستادا . دواتر هەم تۆمەتەکانیان کەم کردەوە، هەم کەسە ناوبراوەکانیان ئازاد کرد بێ ئەوەی بدرێنە دادگا.. چوار کەس لە بەریتانیا تۆمەتبارکرابوون، حکومەتی بەریتانیا وتی لای ئێمە ئەو تۆمەتانە ساغ نەبوونەتەوە بۆیە ناتوانین تۆمەتبارکراوان بنێرین بۆ ئیتالیا، حکومەتی بەریتانیا دوای تەحقیقات لەگەڵیاندا ئازادی کردن. لە نەرویجیش هەروەها.. مامۆستا و دوو کەسی تر تۆمەتبار کرابوون، دوو کەسەکەی تر جنسیەی نەرویجیان هەیە، بۆیە بە پێی یاسای نەرویج حکومەتی نەرویج بۆی نییە ئەوان بداتە دادگای ئیتالیا.. ئاوا ساڵ بۆ ساڵ تۆمەت و تۆمەتبارەکانیان کەم کردەوە، تا مایەوە سەری مامۆستا کرێکار کە دیارە هەر ئەو داواکراوەکەیەو داوەکە هەر بۆ ئەو نراوەتەوە، بەڵام ئەو ناوانەی تریان خستە لای ناوی مامۆستا تا بڵێن کێشەکە گەورەیەو پەیوەستە بە ئەمنیەتی ئەوروپاوە.. کە واش نەبوو..\nحکومەتی نەرویجی لە ماوەی ئەم 16 سالەدا مامۆستا کریکاری بۆ 62 جار بردە دادگاو بە نزیکەی 40 تۆمەتی جیاواز تۆمەتباری کرد، هەموو جارێکیش دادگا دەیسەلماند کە ئەو تۆمەتانە راست نین و بەڵگەکانیان لاوازن. ئەمجارە بە ئومیدی ئەوەی بتوانن لە نەرویج دەریبکەن، حزبی راسترەوە توندڕەوەکانی نەرویج دەستی لەگەڵ ئیتالیا تێکەڵکردوە، بەڵام وا پێناچێت لە رووی یاساییەوە بتوانن لە دادگا هیچ بسەلمێنن.. بۆیە پارێزەرەکەی مامۆستا کرێکار (برینیار مێلینگ) دەڵێ: هەر لەسەرەتاوە دیاربوو کە پلانێکی سیاسەتمەدارەکانەو دەیانەوێت فێڵکارییەکەی خۆیان بخەنە قاڵبی یاساوەو ناشتوانن..\nشایانی وەبیرهێنانەوەیە کە حکومەتی نەرویجی پێش ئەم هەوڵدانە لەگەڵ ئیتالیا، هەوڵیتریدا لەگەڵ حکومەتەکانی ئەلمانیاو بولگاریاو فینلەنداو بەریتانیاو کێشەی تری جۆراوجۆری دروستکرد لەگەڵیاندا بەڵام لە هەموویاندا لووتی شکاو بە سەری شۆڕەوە دەهاتەوە سەری دێڕ..\nئەم هەوڵە نەزۆکە لە کاتێکدایە کە پێشتر موخابەراتی 10 دە دەوڵەت تەحقیقاتیان لەگەڵ مامۆستادا کردووە. لەوانە راستەوخۆ موخابەراتی ئەمریکایی (دووجار)، موخابەراتی ئەڵمانی (پێنج جار)، موخابەراتی ئیتالیایی (سێ جار)، موخابەراتی هۆڵەندیی و سویسریی و نەرویجی ، بە لاوەکیش موخابەراتی سویدیی و ئیسپانیایی و فینلەندیی و هیتر، کە هیچیان نەگەیشتوونەتە ئەوەی کە تۆمەتێک لەسەر مامۆستا ساغ بکەنەوە کە کارێکی تیرۆری ئەنجامدابێت، یان لایەنگریی بووبێت. بەڵام بە هەمووان هەر هەوڵی وەستاندنی چالاکییەکانیان داوەو تا ئێستا تێیدا سەرکەوتوو نەبوون و مامۆستاش هەر وەکو بیرمەندان و موجاهیدانی گەورەی ئیسلام لە بانگەوازە خواییەکەی بەردەوامە والحمدللە\n3070 جار بینراوە\nموسوڵمانانی ئازیز و خۆشه‌ویست ئه‌وی ئه‌وانه‌ی سه‌ره‌ڕای پلانی دوژمنان و فشاره‌كانی ئه‌هلی كوفر هێشتا له به‌ره‌ی ته‌وحید و یه‌كتاپه‌رستی ماونه‌ته‌وه مژده‌ی دووباره كردنه‌وه‌ی كه‌ناڵی شاهیدانتان پێ راده‌گه‌یه‌نین به پشتیوانی خوا |\nله وه‌رزی نوێداچه‌ندین به‌رنامه‌ی نوێ و كاریگه‌ری مامۆستا كرێكار پێشكه‌ش ده‌كرێن كه تا ئێستا بڵاونه‌كارونه‌ته‌وه كه بۆ یه‌كه‌مجاره با زمانی كوردی ئه‌و جۆره باسانه بخرێته‌ڕوو چاوه‌ڕوان بن |\nبه پشتیوانی خوا یه‌كه‌م رۆژی ره‌مه‌زان وه‌رزی نوێی به‌رنامه‌كانی ته‌له‌فزیۆنی شاهیدان ده‌ستپێده‌كات |\nم.كرێكار: تاڵه‌بانی كابرایه‌كی نه‌جس كافر موشریك بێ دین مولحید تا ئه‌نیشكی له خوێنی كوردایتیدا بوو |\nمامۆستا كرێكار: داوا له كاندیده ئیسلامیه‌كان ده‌كه‌م ته‌وبه بكه‌ن و ئه‌و پاره‌یه‌ی بۆ ریكلام سه‌رفی ده‌كه‌ن بیده‌ن به حه‌ج تا له تاوانه‌كانیان پاك ببنه‌وه |\nمامۆستا كرێكار: بیكه‌ن به ڕیشی سپیم به‌شداری هه‌ڵبژاردن مه‌كه‌ن |\nمامۆستاكرێكار:خۆ ته‌قاندنه‌وه له شوێنه گشتییه‌كان و ناوبازار حه‌رامه |


كاتێك شیعر ببووه سمبولی تێكۆشان و له پاڵیشیدا ته‌واوی ژانره‌كانی دی له خۆیدا كۆكردبۆوه، ئه‌وكاتانه‌ی شیعر پێشڕه‌وایه‌تی شۆڕش و سه‌ردێڕی سیاسه‌تی تازه پێگه‌یشتووی كوردستان بوو، به‌تایبه‌تیش كه زۆرینه‌ی هه‌ره زۆری خوێنده‌واره‌كانی حوجره و قوتابخانه‌كان له‌ڕێگه‌ی شیعره‌وه پانتاییه‌كانی ئه‌ده‌بی شۆڕشگێڕیان ناسی، زۆرینه‌ی هه‌ره زۆری سیاسی و سه‌ركرده‌كانی نیشتمان شیعریان كردبووه درووشمی پارته‌كانیان، له هه‌گبه‌ی هه‌رتێكۆشه‌رێكی نیشتماندا چه‌ندین دیوانه شیعر هه‌بوو، له رادیۆو راگه‌یاندنه‌كانیاندا هه‌ر به‌شیعر ده‌ستی پێده‌كردوو به ئه‌یره‌قیبیش كۆتایی ده‌هات، به‌شیعر به‌سه‌ر گیانی شه‌هیدانیاندا هه‌ڵده‌گوت و به‌سروود كڵپه‌یان له هه‌ناوی پێشمه‌رگه هه‌ڵده‌ستاند، ژیاننامه‌ی شه‌هیدان ده‌چۆڕایه نێو شیعره‌وه‌و هه‌ر به‌شیعر رمبه‌یان له مۆڵگه‌كانی دوژمن ده‌هێنا، ئه‌وكاته‌ی كه شاعیرێك له‌نێو كۆبوونه‌وه‌یه‌كی سیاسیبا هه‌موان چاویان له ده‌می ئه‌و بوو له مه‌جلیسێكی عه‌شایه‌ریبا كه‌س قسه‌ی بۆ نه‌ده‌هات، له‌به‌رده‌م مایكرۆفۆنبا هه‌موان گوێیان ده‌گرت و خۆ ئه‌گه‌ر ته‌واویش ده‌بوو یه‌كپارچه هۆڵه‌كان ده‌بوونه چه‌پڵه، ئه‌وكاتانه‌ی شیعر له‌نێو دیوه‌خان و شه‌وانی به‌ر ئاگردان و ته‌نانه‌ت زمانی منداڵه‌كانی پێده‌پژا، هه‌ر له لایلایه‌ی دایكو تا په‌ندو ئیدیۆمه كوردیه‌كان، ئاخر ئه‌وكاتانه شیعر باری زۆر گرانبوو جگه له‌لایه‌نی شۆڕشگێڕیه‌كه‌ی داستان و به‌یت و چیرۆك و چامه‌ی پێده‌نووسرایه‌وه، واته شیعر كاراكته‌رێكی سه‌ره‌كی نێو لاپه‌ڕه مێژووییه‌كانی باپیرانمان بوه‌و رۆڵی له هه‌موو بواره‌كاندا ده‌گێڕا، شاعیران جگه له شیعر كه ئه‌ویش به‌چه‌ندین كێش و سه‌روای قورسدا تێده‌په‌ڕی و كه‌رسته‌ی به‌رده‌ستی شاعیره‌كانیش كه وشه بوو هێنده ده‌وڵه‌مه‌ند نه‌بوو تا عاسێ نه‌بن بۆیه ناچار چه‌ندین وشه‌ی بیانیان ده‌هێنایه نێو ده‌قه‌كانیانه‌وه‌و شیعره كلاسیكه ناوداره‌كانیان پێده‌نووسی.\nئه‌وكاتانه بوو دڵزاری شاعیر له‌نێو كه‌شێكی شیعری له‌شارێكی شیعری كه خاوه‌نی حاجی قادرو چه‌ندین شاعیری ناوداری ئه‌و سه‌رده‌م بوو زمانی هاته پشكوتن و هه‌ر له سه‌ره‌تاكانی خوێندنیه‌وه شیعر بووه نزیكترین هاوڕێی و دواتر خۆی له‌نێو دنیای ئه‌ده‌بدا دۆزیه‌وه‌و له‌هه‌مووشی گرنگتر ده‌رگای تێكۆشانی بۆ كرایه‌وه كه ده‌بوو له‌پاڵ كێش و عه‌رووزی جواندا له‌پاڵ ئه‌و هه‌موو شاعیره به ئه‌زموونه‌ی له‌پێش ئه‌ودا شیعریان كردبووه سومبوول ئه‌ویش یه‌كێك بێت له‌ریزی ئه‌وان و ئه‌گه‌ر تێشیان نه‌په‌ڕێنێ نابێت له كاروانه‌كه دواكه‌وێ، ئه‌وكاتانه بوو كه له‌سه‌ر شیعرێكی نیشتمانی ده‌رگای زیندانه‌كانت بۆ ده‌كرایه‌وه‌و به‌ڵام نه‌شده‌بوو نه‌نووسی، دڵزار له‌م سه‌رده‌مه‌دا بوو ده‌ستی دایه خامه‌و نه‌ترسانه هه‌م رێبازی ته‌فرو توناكردنی چینایه‌تی له كۆڵناو هه‌م شیعری كرده قه‌ڵغانی به‌ره‌نگار بوونه‌وه‌ی دوژمنه‌كانی كورد، ئه‌وكاتانه‌بوو دڵزار هاته گۆڕه‌پانه‌كه‌وه‌و چه‌ندین چامه‌ی جوانی نووسی كه دواتر بوونه سروود و گۆرانی و ده‌ماوده‌م ده‌ڕۆیشتن و ده‌گوترانه‌وه، ئه‌و له‌م سه‌رده‌مه‌دا بووه ناو، ئه‌ركی هه‌ڵگرتنی ناویش بۆ شاعیرێكی نیشتمانی قورس بوو بۆیه ده‌بوو به‌رده‌وام بێت هه‌م له تێكۆشان و هه‌م له نووسین، ئه‌گه‌رچی چه‌ندینجار زیندانی كراو له‌سه‌ر شیعرو هه‌ڵوێسته‌كانی به‌چه‌ندین شێوه هه‌ڕه‌شه‌ی لێده‌كراو سزا ده‌درا به‌ڵام ئه‌و وه‌ك به‌ڵێنی به‌خۆی و شاره‌كه‌و نیشتمان و خانه‌واده‌كه‌ی دابوو به‌رده‌وام بوو، به‌رده‌وامی له‌و قۆناغه سه‌ختانه‌دا گه‌وره‌یی شاعیر نیشانده‌دا به‌تایبه‌تی تاوه‌كو ئێستا له‌سه‌ر هه‌مان رێچكه خه‌ریكی نووسینه‌و ئه‌گه‌رچی ته‌مه‌ن هه‌ندێ جار رێگر بووه له‌سه‌ر داهێنانه‌كانی به‌ڵام مانه‌وه‌ی له‌سه‌ر هه‌مان رێبازو نه‌گۆڕانی له‌نێو ئه‌م بارو دۆخه سیاسیه ئاڵۆزه‌ی به‌درێژایی سه‌د ساڵ ته‌مه‌ن، پته‌وی و خۆڕاگری و ئاسنینی ئه‌م پیاوه پیشانده‌دا كه به‌راستی ده‌بێ خۆشخاڵبین كه نه‌وه‌ی نوێ له‌سه‌رده‌مێكدا ده‌ژی دڵزاریشی تێدایه، ده‌كرێ ئه‌و ببێته نمونه‌ی ئه‌و تێكۆشه‌ره ناودارانه‌ی كه هه‌رگیز توندوتیژیه‌كان و گۆڕانی ئایدیۆلۆژیه‌كان و سه‌رده‌مه‌كان نه‌یانتوانیوه بیانگۆڕن.\nدڵزاری شاعیر چه‌ندین ده‌یه‌ی شیعری تێپه‌ڕاندووه واته هه‌ر له‌سه‌رده‌می كلاسیكه‌وه تا ده‌گاته گۆران و روانگه‌و شاعیره نوێ خوازه‌كان ، كه‌چی له هه‌موو ئه‌و قۆناغانه‌دا ئه‌و توانیویه‌تی خۆی بگونجێنێ و له‌كاروانه‌كه دوانه‌كه‌وێ، ئه‌وه جگه‌له‌وه‌ی له‌گه‌ڵ پێشكه‌وتنه‌كانی زمان و رسته‌و وێنه جۆراجۆره‌كانی شیعر ئه‌ویش به‌رده‌وامی به داماڵینی كۆتوبه‌نده‌كانی شیعر داوه‌و توانیویه‌تی سه‌ركه‌وتوانه ئه‌و باره قورسه‌ی له شیعر نرابوو كه‌مێك سوكی كاو ئه‌ركی راسته قینه‌ی شیعر له ده‌قه‌كانیدا ره‌نگ بداته‌وه، هه‌روه‌ك ئه‌وه‌ی له‌شیعره‌كانی دوای هه‌شتایه‌كانیدا به‌دی ده‌كرا، ئه‌وه‌شمان له‌بیر نه‌چێت، ئه‌و پیاوه زۆرینه‌ی ژیانی له‌سه‌رده‌می داگیركاری نیشتماندا به‌سه‌ربردوه‌و له دوای به‌هه‌رێم بوونی كوردستانی باشووریش ئه‌و به‌رده‌وام بووه له نووسین، هه‌میشه‌و له هه‌موو سه‌رده‌مه‌كانیشدا داكۆكیكارێكی سه‌رسه‌ختی چینی هه‌ژاران بووه، هه‌روا دڵزاری شاعیر له‌نێو ره‌زی هه‌نارانی كۆیه‌دا كه سرووشتێكی تایبه‌تی هه‌یه چاوی هه‌ڵێناوه له‌نێو خانه‌واده‌یه‌ك كه هه‌میشه گیانی شۆڕشگێڕیه‌تی و ئه‌ده‌بیان لێده‌تكا، له‌پاڵ شاعیرو سیاسه‌تمه‌دارانی وێ دلزاری جوان نووس بیری كرده‌وه وشه‌كانی ئه‌زبه‌ر كردن و دواتر رژاندنیه سه‌ر ئه‌و په‌ڕاوانه‌ی كه هه‌موان چێژمان لێبینی.\nئێستا كه ئێمه له‌سه‌رده‌می ئه‌وداین و بیر له‌رابردووی ده‌كه‌ینه‌وه گه‌وره‌ییه‌ك ده‌بینین كه ناتوانین ته‌نیا به وشه ژیانی ئه‌ده‌بی و سیاسی تۆمار بكه‌ین ناچارین له په‌راوێزی ئه‌ودا چه‌ند وشه‌یه‌ك بكه‌ینه دیاری تا هه‌موان دڵزاری شاعیر وه‌كو خۆی بناسن و بزانن كه له‌سه‌رده‌مه سه‌خت و دژواره‌كاندا شاعیرانێك به‌خوێنی خۆیان شیعریان بۆ ئێره هێناوه و كه‌لتورو وشه‌ی كوردی و ئه‌ده‌ب به‌گشتی له‌سه‌ر ده‌ستی ئه‌وانه پارێزراوه، تا بزانن ئه‌و زمانه شیرینه‌ی ئێستا پێی ده‌نووسین له دۆزینه‌وه‌كانی ئه‌وانه‌و زیندوو بوونی نه‌ته‌وه‌و كه‌لتووره‌كه‌مان له هه‌گبه‌ی تێكۆشانی ئه‌واندا ماونه‌ته‌وه، تا بزانین دڵزاری شاعیر یه‌كێك بووه له سوارچاكه‌كانی شیعرو تا ئێره‌ی بۆ هێناوین و ئه‌ركی پاراستن و به‌رده‌وامی دانیش له ئه‌ستۆی نه‌وه‌ی نوێیه،


به‌رواری دابه‌زاندن: 21/09/2020 : 13:28:17\nبەبۆنەی تێپەڕبوونی پەنجا ساڵ بەسەر دامەزراندنی یەكێتیی زانایانی ئایینی ئیسلامیی كوردستانەوە پیرۆزبایی گەرم لە ئەندامانی مەكتەبی تەنفیزی و ئەنجوومەنی ناوەندی یەكێتیی زانایان و سەرجەم مامۆستایانی ئایینی پیرۆزی ئیسلام لە كوردستان دەكەم.\nپێزانینم هەیە بۆ ڕۆڵی بەرزی مامۆستایانی ئایینی لە قۆناغە جیاجیاكانی ژیانی گەلەكەمان چ لە ڕووی بڵاوكردنەوەی بیروڕای خوداناسی و قووڵتركردنەوەی فەرهەنگی پێكەوەژیان و هەروەها ڕووبەڕووبوونەوەی هزری توندڕۆیی و ئینكار لە ناو خەڵكی كوردستاندا. جگە لەوانەش ڕۆڵی مامۆستایان و گەورەزانایانی كوردی ئایینی ئیسلام لە برەودانی هزری نەتەوەیی و نیشتیمانپەروەری و قبووڵنەكردنی ستەمكاری لە مێژووی میللەتەكەماندا بەرچاو و دیارە و لەو ڕێگەیەدا قوربانیشیان داوە.\nهەمیشە و لە گشت قۆناغ و تەحەددیاتەكاندا ئەو چاوەڕوانییە لە یەكێتیی زانایانی ئایینی ئیسلامیی كوردستان و سەرجەم مامۆستایان و گەورەپیاوانی ئایینی كوردستان هەیە كە لە ڕۆڵی پیرۆزی خۆیان بۆ هۆشیاركردنەوەی كۆمەڵگا و بڵاوكردنەوەی فەرهەنگی مرۆڤسالاری و میانڕەوی و قووڵتركردنەوەی هەستی نیشتیمانپەروەری بەردەوام بن.\nلەم یادەدا هیوای سەركەوتن بۆ یەكێتیی زانایانی ئایینی ئیسلامیی كوردستان دەخوازم لە ئەرك وكارەكانیاندا كە لە ژیان و چارەنووسی گەلەكەماندا ئەرك و كاری پیرۆز و كاریگەرن.\n21ـی ئەیلوولی 2020\nژماره‌ی سه‌ردان : 7383989


قەیس خەزعەلی: سوپای تورکیا لە هەرێمی کوردستان مەترسیدارە – کوردی – RojNews.News\nقەیس خەزعەلی: سوپای تورکیا لە هەرێمی کوردستان مەترسیدارە\n20/11/2020 - 11:52:12 am\nئەمینداری گشتی عەسائیبی ئەهلی حەق، بوونی هێز و بارەگای سەربازی تورکیا لە هەرێمی کوردستان بە مەترسیدارتر لە بوونی هێزەکانی ئەمریکا لە عێراق ناودەبات و هۆشداریی دەدات لە زیاد بوونی هەیمەنەی تورکیای عوسمانی لە هەرێمی کوردستان.\nقەیس خەزعەلی، ئەمینداری گشتیی عەسائیب ئەهلی حەق لە چاوپێكەوتنێكی لەگەڵ كەناڵێكی عێراقیی ڕایگەیاندووە، کە هەڕەشە سەربازییەكانی توركیا لە داهاتوودا گەورەتر و مەترسیدارتر دەبێت لە هەڕەشەی سەربازیی ئەمریكا و ئاماژەی بەوە داوە، کەب ەمدواییە سوپای توركیا بۆ چەندین ناوچەی دیكە لە هەرێمی کوردستان پەلی هاویشتووە.\nئەمینداری گشتیی عەسائیبی ئەهلی حەق، لە چاوپێکەوتنەکەیدا جەختی کردووەتەوە کە لە قۆناغی داهاتوودا خواستی “ئەردۆغانی عوسمانی بۆ داواكردنی مافی توركیا لە باكوری عێراق” زیاد دەكات و ئەمەش مەترسییەکی گەورەیە بۆ داهاتووی عێراق.\nجێگای وەبیر هێنانەوەیە کە دەوڵەتی داگیرکەری تورک ڕۆژانە بنکە و بارەگاکانی لە پارێزگای هەولێر و دهۆک بە پشتیوانی پەدەکە زیاد دەکات و دەست بە جوڵەی هێز کراوە بۆ ئەو ناوچانەی گەریلای تێدایە، بەوپێیەش تورکیا و پەدەکە ئامادەکاریی هەڵگیرسانی شەڕ دەکەن لەدژی گەلی کورد.\nقاعیدە کوژرانی سەرکردەکەی لە ئێران پشتڕاست کردەوە


چالاکێکی خوێندکاریی کورد بە یەک ساڵ زیندان مەحکووم کرا\nزایینی: ١٧-٠٢-٢٠١٥ - هەتاوی: ١٣٩٣/١١/٢٨ - ١٧:١٨ تاران قه‌باره‌ی فۆنت:\nکوردستان میدیا: دادگای ئینقلابی رێژیمی ئیسلامیی ئێران لە مەهاباد، چالاکێکی خوێندکاری بە یەک ساڵ زیندانی تەعزیزی مەحکووم کرد.\nبەپێی راپۆرتی ماڵپەڕی کوردستان میدیا، رۆژی شەممە رێکەوتی ٢٧ی رێبەندانی ١٣٩٣ی هەتاوی، "ئاسۆ عەزیزی" خوێندکاری پێشووی لقی خوێندنی علومی سیاسیی زانکۆی پەیامی نووری مەهاباد و چالاکانی خوێندکاری کورد لەلایەن دادگای ئینقلابی رێژیمی ئیسلامی لە مەهاباد بە یەک ساڵ زیندانی تەعزیری مەحکووم کرا.\nتۆمەتی وەپاڵدراوی ئەو چالاکە خوێندکارییە لەلایەن کەمپەینی بەرگری لە زیندانیانی سیاسی و مەدەنی لە زاری برای ئاسۆ "چالاکیی سیاسی" راگەیەندراوە.\nهێزە لیباس شەخسییەکانی ئیدارەی ئیتلاعاتی رێژیمی ئێران، رێکەوتی ١٨ سەرماوەزی ئەمساڵ هێرشیان کردووەتەوە سەر شوێنی کاری "ئاسۆ عەزیزی" و سەرەڕای زەوتکردنی کەرەستەی شەخسی و کامپیۆتێرەکەی ناوبراویان دەستبەسەر کردووە.\nئەو چالاکە خوێندکاریە، رۆژی شەممە رێکەوتی ١٤ی رێبەندان، دوای نزیک بە یەک مانگ لە دەستبەسەرکرانی بە دانانی بارمتەی ٢٠٠ میلیۆنی ئازاد کراوە.\nبەپێی ئەو راپۆرتە، ئاسۆ عەزیزی لە چالاکانی بواری ژینگە بووە و هەروەها یەکێک لە ئەندامانی چالاکی کەمپەینی "کۆبانی تەنیا نییە" و لەوێدا رۆڵێکی بەرچاوی لە کۆکردنەوەی یارمەتییەکانی خەڵک بۆ ئاوارەکانی شنگال و کۆبانی هەبووە.


مەلا یاسین، پرسەنامەیەك ئاڕاستەی سەرۆكی هەرێمی كوردستان دەكات – تۆڕی میدیایی خەڵک\n2020/05/01 - 10:30 AM\nسەرۆكی لقی سلێمانی یەكێتی وەبەرهێنەرانی كوردستان بەبۆنەی كۆچی دوایی پوورییەوە، پرسەنامەیەكی ئاڕاستەی نێچیرڤان بارزانی سەرۆكی هەرێمی كوردستان كرد.\nلە پرسەنامەیەكدا مەلا یاسین سەرۆكی یەكێتی وەبەرهێنەرانی كوردستان ـ سلێمانی ئاماژە بۆ ئەوە دەكات، هەواڵی كۆچی دوایی پووری بەرێزتان، خاتوو (نیعمەت حەمەئاغا ئەورەحمان ئاغا)، لەدڵەوە غەمباری كردووین، هاوخەمیمان دەگەیەنینە بەڕێزتان و بنەماڵەی خوالێخۆش بوو.\nدەشنووسێت”بەو بۆنە غەمناكەشەوە، بەناوی خۆم و هاوڕێیانم لەیەكێتی وەبەرهێنەرانی كوردستان، پرسە و سەرەخۆشی خۆمانتان ئاڕاستە دەكەین و هاوبەشی خەمتانین، لە خوای باڵادەست داواكارین، ئەمە كۆتا ناخۆشیتان بێت”.\nپوری سەرۆكی هەرێمی كوردستان لە شاری سلێمانی كۆچی دوایكرد، كە دەكاتە كچی حەمەی ئەورەحمان ئاغای سلێمانی.\nمەلا یاسیننێچیرڤان بارزانى\n“هەرێمی کوردستان، خەمخۆر و خزمەتکارێکی مەزنی ئاوەدانی لەدەستدا”\nمەلا یاسین بۆ كۆچی دوایی شێخ حەسەن قەیوانی پرسەنامەیەك بڵاودەكاتەوە\nنێچیرڤان بارزانی: كۆبوونەوەم لەگەڵ ماكرۆن بەرهەمدار بوو


کوردیپێدیا - ناوەندی کۆمەڵگای کورد لە هاناو بانگەوازییەکی بۆ بەشداری لە چالاکییەکاندا کرد\n📝 ناوەندی کۆمەڵگای کورد لە هاناو بانگەوازییەکی بۆ بەشداری لە چالاکییەکاندا کرد | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nناوەندی کۆمەڵگای کورد لە هاناو بانگەوازییەکی بۆ بەشداری لە چالاکییەکاندا کرد\nلە بەیاننامەکەدا باس لەو هێرشە رەگەزپەرەستانەیە کرا و جەخت کرایەوە کە پێویستە لە دژی ئەو هێرشە تێکۆشانیکی هاوبەش بەڕێوە ببرێت. هاوکات بانگەوازییەک ئاڕاستەی هەموو کەسێک کرا کە بەشداری چالاکییە ناڕەزاییەکان ببن.\nلە لایەکی دیکەوە سەرپیل تەمیز کارمەندی رۆژنامەی یەنی ئوزگور پۆلیتیکایە و باوکی فەرهات ئونڤەرە کە یەکێکە لە کوژراوانی ئەو رووداوە دڵتەزێنە. رۆژنامەکەش لە لێدوانێکدا کە بە زمانی کوردی، ئەلمانی و تورکی لەسەر تۆرە کۆمەڵایەتییەکان بڵاوی کردەوە رایگەیاند، ئیمە زۆر دڵگران بووین بە گیان لەدەستدانی ئونڤەری کوڕی سەرپیل تەمیز کارمەندی رۆژنامەکەمان و هاوکات هەموو ئەو کەسانەی لەو هێرشەدا گیانیان لەدەست داوە و سەرەخۆشی خۆشمان ئاڕاستەی خانەوادەکانیان دەکەین.\n➕ ئەم بابەتە لەلایەن: (بەناز جۆڵا)ەوە لە: Feb 20 2020 6:34PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 20 2020 6:37PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 20 2020 8:24PM باشترکراوە\n📷 فایلی وێنە 1.0.1 60 KB Feb 20 2020 6:34PM بەناز جۆڵا


گۆڕینی سكرێپت بۆ PunBB (په‌ڕه 1) - PunBB ١،٤ - مەکۆکانی وێبچن\nگۆڕینی سكرێپت بۆ PunBB\nمەکۆکانی وێبچن » PunBB ١،٤ » گۆڕینی سكرێپت بۆ PunBB\nبابه‌ت: گۆڕینی سكرێپت بۆ PunBB\nئه‌مه‌وێت ڕێگایه‌كم پێ بڵێن سكرێپتی فیبۆڵتین بگۆڕم بۆ پون بی بی به‌لام هیچ شتێكم نه‌سڕیته‌وه\nوه‌ڵام: گۆڕینی سكرێپت بۆ PunBB\nپێم وابێ دەبێ سەرەتان بیگۆرى بۆ phpbb ئەوکات بیگۆرى بۆ punbb\nريكةي تر نية راستةوخو بيكات؟\nدەکرێت، بەڵام دەبێت سەبر و تاقەتی وردەکارییت هەبێت، چوونکە Table, Field و هتدی... سکریپتەکان جیاوازن، بۆ نموونە هەموو ئەو زانیارییانەی کە لە VB هەن، ناتوانرێت وەک خۆی Import بکرێت بۆ PunBB، بۆیە دەبێت بە وردی لێی بکۆڵیتەوە و ئەو خانە و زانیارییانەی VB کە لە PunBB شوێنیان دەبێتەوە تەنیا ئەوانە Map بکەیت بۆ Import کردن، کە ئەوەت جێبەجێ کرد، دەتوانیت لە ئەو کاتەدا بیکەیت بە سکریپتیش کە کەسانی دیکە بتوانن بەکاری ببەنەوە.\nزۆر سوپاس بۆ وه‌ڵام دانه‌وه‌ت براكه‌م، هیچ سه‌ره‌تایه‌ك هه‌یه وه‌ك ڕێ نیشانده‌ر تاكوو هه‌وڵی له‌گه‌ڵ بده‌م؟\nدیارە من ئاگادار نیم کە ئەگەر سکریپتێک هەبێت بە درووستیی ئەو کارە بکات و بتوانیت ڕاستەوخۆ بەکاری ببەیت، بەڵام ئەگەر دەتەوێت خۆت شتێکی لەگەڵ بکەیت، بە بڕوای من شێوازی خوارەوە کارەکەت جێبەجێ دەکات. ناڵێم بڵاوی بکەوە دواتر چوونکە مەکۆی کەسێک لە کەسێکی دیکەوە جیاوازە و ئەو Field ـانەی کە لە مەکۆی تۆدا هەیە لەوانەیە لە مەکۆی کەسێکی دیکەدا نەبێت، بۆیە بڵاوکردنەوەی ئەو جۆرە سکریپتانەش بەپرسایەتی و وردبینی پێویستە.\nگۆڕینی مەکۆ لە VB بۆ PunBB\n١، لە پێشدا بێگوومان ئەمە تەنیا بیرۆکەیە، لەوانەیە کەسێکی دیکە شێوازێکی ئاسانتری لابێت، تکایە بفەرمووێت.\n٢، بە هیچ شێوەیەک کار لەسەر ماڵپەڕەکەت مەکە ڕاستەوخۆ، Backup هەڵبگرە، دواتر Backup ـێک لە Backup ـەکەش هەڵبگرە و ئەو کاتە کاری لەسەر بکە.\n٣، ئەگەر مەکۆکان و ناوەڕۆکی مەکۆکانت بە جیددی بۆ گرینگە، دەست بدە ئەم کارە، ئەگەر نە وردەکاریی زۆرە و کارت لەگەڵ بەڕێوەبردن و پەرەپێدانی داتابەیز نەکردووە، لەوانەیە باشتر وایە وازی لێ بهێنیت یان کەسێکی دیکە کارەکەت بۆ جێبەجێ بکات.\n٤، هەردوو سکریپتەکە کۆمەڵێک Table ـیان هەیە و دیزاینیان جیاوازە، بۆیە ئەو هەنگاوانەی خوارەوە پێویستە بۆ هەموو Table ـەکان بە جیاوازیی جێبەجێ بکەیت و جاری وا هەیە پێویست دەکات زانیاری لە Table ـێکی VB ـەوە بنێریتە دوو Table لە PunBB یان بە پێچەوانەوە.\nمن لە ئەم نموونەیەدا Table ی posts ـم وەک نموونە بەکار بردووە کە پەیامەکانی مەکۆ لە خۆ دەگرێت، بەڵام هەمان بیرۆکە بۆ Table ـەکانی دیکەش کار دەکەن.\nئەگەر سەیری posts بکەین، لە هەردوو سکریپتەکەدا وەک خوارەوە دەبێت،\nhttp://www.webchinupload.com/f/2016-04/ … 23f2c1.png\nدواتر پێویستە ئەو Field ـانە پێکەوە ببەستیتەوە کە زانیاری چ Field ـێکی VB بنێردرێتە نێو چ Field ـێکی PunBB.\nمن کە ئەو بەراوردییەم بۆ posts جێبەجێ کرد، بە شێوەی خوارەوە دەرچوو،\nبۆ نموونە لە posts ی سەر بە VB لە دێڕی ٣ خانە/Field ی threadid هەیە، کە هەر هەمان شتە لە PunBB بەڵام ناوێکی دیکەی هەیە، کە ئەویش topic_id ـە. بۆیە زانیارییەکانی threadid دەبێت بنێردرێنە نێو topic_id.\nهەمان کارم بۆ خانەکانی دیکەش جێبەجێ کردووە و وەک لە ئەو خشتەیە دەبینیت کۆمەڵێک پاش و پێشیی هەیە، بەڵام ئەوە ئاساییە. چوونکە تۆ کاتێک ناوی Field ـەکان دەزانیت، کارەکەت ڕوونترە.\nلە هەنگاوی داهاتوودا ئەو زانیارییانەی کە لە posts ی سەر بە VB ـن و پێویستن بنێردرێنە نێو PunBB، بە پرۆگرامێکی وەک Navicat For MySQL پاشەکەوت دەکەیت بە فۆرماتی .SQL واتە Export ی دەکەیت.\nلە هەمان پرۆگرامدا دواتر دەتوانیت ئەو خانە Export کراوانە لە هەنگاوی داهاتوودا Import بکەیتەوە، بەڵام ئەمجارەیان بۆ Tableی posts لە PunBB و بە پێی خشتەکەی سەرەوە زانیارییەکان دەنێریتە خانەی درووست.\nئەوە بە شێوەیەکی سادە بیرۆکەکەم ڕوون کردووەتەوە، وەک دەبینیت وردەکاریی زۆرە و ئەم کارەش بێ کێشەتر دەبێت ئەگەر مەکۆکانت خاوێن بن و پێوەکراویت بۆ دانەمەزراندبن.\nلە کۆتاییدا بە پێی ئەوەی کە سکریپتەکان جیاوازن، لەوانەیە کۆمەڵێک زانیاریی کە VB دا هەبێت لە PunBB شوێنی نەبێتەوە، ئەوەش ئاساییە، یان دەتوانیت پشت گوێی بخەیت یان ئەوەتە دەستکاری PunBB ـەکەت بکەیت و Field ی پێویستیش بۆ ئەو زانیارییانە درووست بکەیت.\nده‌سه‌كانت خۆشبێت كاك ئاسۆ به‌ڕاستی نمونه‌یت، من سوپاسی تۆ ئه‌كه‌م و هیوا خوازم نموونه‌ت زیادبێـ ت بۆ كورد، كورد دوو كه‌سی وه‌كوو تۆی هه‌بێت به‌سێتی بێ ماندوو بوون خزمه‌ت ئه‌كه‌یت و كاره‌كانت دیارن\nهه‌ر بژیت و ته‌مه‌ن درێژبیت وه‌ڵامه‌كه‌ت سوودی ده‌بێت زۆۆر سوپاس برا


سعودیە وەڵام دەداتەوە نەتەوە یەكگرتووەكان لەسەر كوژرانی خاشقچی ڕاپۆرتێك بڵاودەكاتەوە – تۆڕی میدیایی خەڵک\n2019/06/19 - 6:27 PM\nوەزیری دەوڵەتی سعودیە بۆ كاروباری دەرەوە، وەڵامی ڕاپۆرتەكەی نەتەوە یەكگرتووەكان دەداتەوە لەبارەی كەیسی كوژرانی خاشقچی و ئاماژە بە بوونی چەند خاڵێكی دژ بەیەك دەكات لەنێو ڕاپۆرتەكەدا.\nعادل جوبێر، وەزیری دەرەوەی سعودیە لە لێدوانێكی ڕۆژنامەوانیدا ڕایگەیاند، “ڕاپۆرتەكەی ئەگنیس كاڵامارد لەبارەی كوژرانی ڕۆژنامەنووس جەمال خاشقچی، چەند خاڵێكی دژ بە یەكی ڕوون لەخۆدەگرێت و زۆرێكی بێ بنەمایە”.\nبە وتەی جوبێر، “هیچ شتێكی نوێ لە ڕاپۆرتەكەی بڕیاردەری ئەنجوومەنی مافەكانی مرۆڤ نەهاتووە، جگە لە دووبارەكردنەوەی هەمان ئەو باسانەی، كە پێشتر لە میدیاكاندا بڵاوكرانەوە”.\nبەپێی ئەو ڕاپۆرتە، كە ئەمڕۆ چوار شەممە لەلایەن ئەگنیس كاڵامارد، لێكۆڵەری نەتەوە یەكگرتووەكان بۆ كاروباری لەسێدارەدان لە دەرەوەی دادوەریی بڵاوكرایەوە، “جەمال خاشقچی، ڕۆژنامەنووسی سعودی بەشێوەیەكی بەئەنقەست كوژراوە و سعودیەش بەرپرسە بەرانبەر بە كوژرانەكەی”.\nهەر لە ڕاپۆرتەكەدا، كە پشتی بە زانیارییەكانی دەزگای هەواڵگری توركیا و دەزگا هەواڵگرییەكانی تر بەستووە، هاتبوو، “خاشقچی دوای ئەوەی لە سەرەتای مانگی تشرینی یەكەمی ڕابردوودا چووبووە نێو باڵێوزخانەی وڵاتەكەی لە ئیستەنبوڵ، بە ماددەیەكی هۆشبەر لەهۆشبراوە و كیسێكی نایلۆن كراوە بەسەریدا و خنكێنراوە”.\nزانكۆكانی عیراق لە پاشەكشەدان\nبەوێنە، خۆپیشاندانەكانی هەولێر دژی لەشكركێشی توركیا بۆ سەر ڕۆژئاوا\n2019/10/15 - 7:16 PM\nسەرۆك وەزیرانی فەڕەنسا ڕایدەگەیەنێت، بڕیارەكانی توركیا و ویلایەتە یەكگرتووەكان لە سوریا، بەرەنجامی خراپی بۆ ناوچەكە دەبێت و ئەو ڕێوشوێنانەی گیراونەتەبەر، بە دڵنیاییەوە دەبێتە مایەی گەڕانەوەی ڕێكخراوی داعش لە سوریا و عیراق.\nئیدوارد فیلیپ، سەرۆك وەزیرانی فەڕەنسا لە وەڵامی پرسیاری پەڕلەمانی وڵاتەكەی ڕایگەیاند، “گەڕانەوەی داعش لە باكووری خۆرهەڵاتی سوریا حەتمییە و ڕەنگە ڕێكخراوەكە بە هەمان شێوە لە باكووری خۆرئاوای عیراقیشیدا سەرهەڵبداتەوە، ئەمەش مانای خاپوركرنی ئاسایشی ئێمە دەگەیەنێت”.\nسەرۆك وەزیرانی فەرەنسا، واشنتن-ی بە ڕێگەدان بە هێرشەكەی توركیا و پشتیوانیكردن لە هێرشەكە تۆمەتبار كرد، كە لەڕێی بڕیاری پاشەكشەپێكردنی هەزار سەربازی ئەمریكایی بوو بەشێوەیەكی تاكلایەنە لە سوریا.\nئەم لێدوانانەی ئیدوارد فیلیپ لەكاتێكدایە، كە هێزەكانی سوپای توركیا ئۆپەراسیۆنێكی سەربازی لە باكووری خۆرهەڵاتی سوریا بەڕێوەدەبەن و دەیان هاووڵاتی مەدەنی كوردیان شەهید و بریندار كردووە، بەڵام بەو پێیەی دەستدرێژییە بۆ سەر دەوڵەتێكی تر، بەشێوەیەكی فراوان ڕووبەڕووی ڕەخنەیەكی زۆر بۆتەوە.\nلە 9ی تشرینی یەكەمی 2019، سوپای توركیا لەڕێی بۆردومانی فڕۆكە جەنگییەكانی، هێرش و پەلامارەكانی بۆسەر شار و شارۆچكەكانی ڕۆژئاوا دەستپێكرد، دەستپێكردنی ئەم هێرش و پەلامارانەش، هاوكات بوو لەگەڵ ڕاگەیاندنی پاشەكشەكردنی هێزەكانی ئەمریكا لە ناوچەكانی باكووری خۆرهەڵاتی سوریا، كە لەلایەن كوردەوە بەڕێوەدەبرێن.\n2019/10/15 - 5:04 PM\nبۆ جاری دووەم ئەنجوومەنی ئاسایشی نێودەوڵەتی دەربارەی هێرشە داگیركارییەكەی توركیا بۆ سەر خاكی ڕۆژئاوای كوردستان كۆدەبێتەوە.\nسەرچاوەیەكی دبلۆماسی بە ئاژانسی (فرانس پرێس)ی ڕاگەیاندووە، كە ئەندامانی ئەنجوومەنی ئاسایشی نێودەوڵەتی داوایان كردووە سبەینێ كۆبوونەوەیەكی دیكەی داخراوی ئەنجوومەنەكە ئەنجام بدرێت دەربارەی هێرشی توركیا بۆ سەر باكووری سوریا.\nڕۆژی پێنج شەممەی ڕابردووش ئەنجوومەنی ئاسایش لەسەر داوای بەلجیكا و ئەڵمانیا و فەڕەنسا و پۆڵەندا و بەریتانیا كۆبووەوە بەشێوەی داخرا، بەڵام تەنها وڵاتانی ئەوروپای ناو ئەنجوومەنەكە بەیاننامەیەكیان دەركرد و تێیدا داوای ڕاگرتنی هێرشە سەربازییەكانیان كرد و هەریەكە لە ڕوسیا و چین ڤیتۆیان بەكارهێنا دژی ئەو پڕۆژەیەی ئەمریكا ئامادەی كردبوو، كە تێیدا داوای كردبوو توركیا كۆتایی بە پڕۆسە سەربازییەكانی بهێنێت.


کوردیپێدیا - جە باب غەزەبو زیتونی گەورە سیخوڕێۊ تورکیاش کوشت\n📝 جە باب غەزەبو زیتونی گەورە سیخوڕێۊ تورکیاش کوشت | پۆل: بەڵگەنامەکان | زمانی بابەت: 🏳 هەورامی\nجە باب غەزەبو زیتونی گەورە سیخوڕێۊ تورکیاش کوشت\nجەی بارەۋە ژوورو غەزەبو زەیتونی ۋەڵاکریاش دان و ئاشکراش کەردەن: جەی دماۋە، چالاکییەکێشان دژ بە سپا داگیرکەرەکەو تورکیای و تاقمە چەتەکانش عەفرینعەفرین، عەزاز، باب و حەلەب و سەرجەم سەرنیشتو سوریای مەگێرۆۋە و هەر کەس و لایەنێ کە هامکار و چەمساخیش پەی داگیرکەری کەردەبۆنە سزاش مڎێمێنە. ئێمە فرە جارێچ ئاگاداری و ۋریایایمان بە سیخوڕان و چەمساخان و هامکارانو داگیرکەری دان تا دەستبەردارێ کەردە چەپەڵەکانشان بانە. بەڵام سەرەڕا ئانەیە بەردەۋامێ بیێنێ جە کەردە دژە گەلیەکانشان.\nژوورەکە ئاشکراش مەکەرۆنە: یۆ چا کەسانە کە ۋریا کریابێۋە 'ئەحمەد زەکەریا محەمەد' بێ، کە سیخۆرێ گەورە و بە ئەزموونو تورکیایەن. بەڵام نامبریا بەردەۋام بیەن جە سیخورێ و وریایەکەش بە هەند هۆرنەگێرتەن. پۆکەی شەڕڤانشەڕڤانەکێمان ۋزانەش چێرۆ چەمداری ۋردی و دەرەنجام جە شارو بابی دەستگیریش مەکەرانە و دمای قبوڵ کەردەی تاوانەکانش بە سزا گەل و نیشتمانیش میاۋنانە و کوشاش.\n#عەفرین | #شەڕڤان | #23-09-2018 |\n 📡 ماڵپەڕ | 🏳 هەورامی | ماڵپەری ئەی ئێن ئێف نیوز - 23-09-2018\n1. 👁 سیخوڕێکی بە ئەزموونی میتی تورکیا لە باب کوژرا\n➕ ئەم بابەتە لەلایەن: (هاوڕێ باخەوان)ەوە لە: Sep 23 2018 2:27PM تۆمارکراوە


پێنج شەممە, 26 تشرینی یەکەم 2017 10:14\nشاندی نه‌ته‌وه یه‌كگرتووه‌كان سه‌ردانی كه‌ربه‌لا ده‌كات و چاوی به نوێنه‌ری ئایه‌تووڵڵا سیستانی ده‌كه‌وێت و سه‌ردانی موزه‌خانه‌ی مه‌زار و تاقیگه‌ی تازه‌كردنه‌وه‌ی ده‌ستنووسه‌كانیش ده‌كات\nكه‌ربه‌لا، عیراق:- له رۆژی سێشه‌ممه‌ی رێكه‌وتی ٢٤ی ئه‌م مانگه، شاندێكی نه‌ته‌وه یه‌كگرتووه‌كان، كه له‌لایه‌ن جێگری نوێنه‌ری تایبه‌تی سكرتێری گشتیی نه‌ته‌وه یه‌كگرتووه‌كان بۆ عیراق جۆرجی بوستینه‌وه سه‌ركردایه‌تی ده‌كرا، سه‌ردانی شاری كه‌ربه‌لای كرد و له‌گه‌ڵ نوێنه‌ری مه‌رجه‌عییه‌ی سه‌ماحه‌تی ئایه‌توڵڵا سیستانی ، به‌ڕێز شێخ عه‌بدولمه‌هدی كه‌ربه‌لایی، كۆبوویه‌وه.\nچوار شەممە, 25 تشرینی یەکەم 2017 10:58\nنیوزیلەندا بڕی 1 ملیۆن دۆلاری ئەمریکی بەخشی بۆ هێنانه‌كایه‌وه‌ى سەقامگیری لە عێراقدا\nبەغداد، 25 ی تشرینی یەکەمی 2017 ـ حکومەتی نیوزیلەندا بڕی 1 ملیۆن دۆلاری ئەمریکی تری بەخشیە دامەزراوەی کۆمەککردن بۆ سەقامگیرکردن كه سەر بە به‌رنامه‌ى نه‌ته‌وه یه‌كگرتووه‌كان بۆ په‌رپێدان، کاری ئەم دامەزراوەیە بریتیە لە دابینکردنی لایەنی دارایی بۆ دەستپێشخەریە خێراکان لە ناوچە ڕزگارکراوەکان له دەست ڕێكخراوى دەوڵەتی ئیسلامی لە عێراق و شام (داعش). ئەم بەخشینەش کۆی بەخشینەکانی نیوزیلەندا دەگەیەنێتە 2 ملیۆن دۆلار تا وه‌كو ئێستا.\nپەڕەى 52 لەکۆى 81 پەڕەدا


حکومەت کارنامەکەی خۆی جێبەجێنەکردووە!! (زنجیرەی یەکەم) - پرس میدیا\nHome وتار حکومەت کارنامەکەی خۆی جێبەجێنەکردووە!! (زنجیرەی یەکەم)\nحکومەت کارنامەکەی خۆی جێبەجێنەکردووە!! (زنجیرەی یەکەم)\nپرس میدیا 7/30/2020 03:01:00 pm وتار,\nیەکەم ئاست کە لە کارنامەکەدا ئاماژەی پێکراوە ئاستی چاکسازییە، ئەوەش بە سیازدە خاڵی کورت خراوەتەڕوو:\nخاڵی یەکەمی ئاستی چاکسازی لە کارنامەکەی کابینەی نۆیەمدا دەڵێت: کاردەکەین بۆ چاکسازی لە کەرتی وەزیفەی گشتی، لە موچەخۆر و خانەنشین و چارەسەرکردن و رێکخستنەوەی دەوام و گرتنەبەری رێکاری یاسایی لە بەرامبەر هەر سەرپێچیەک کە لەم کەرتە کرابێت، ئەمەش لە ڕێگەی چەسپاندنی یاسا و دروستکردنی ئەنجومەنی ڕاژە و ئامادەکردنەوەی پرۆژە یاسای چاکسازی و ناردنەوەی بۆ پەرلەمان بە فۆرمێکی تازە و گونجاو.\nسەبارەت بە خاڵی یەکەم، لەسەرەتای دەستبەکاربوونی کابینەکەوە هەندێک بڕیار و ڕینمایی دەرکرا بۆ ڕێکخستنەوەی کات و شێوازی دەوامی فەرمانگەکان، بەڵام ئەو بڕیارانە گشتگیرنەبوون و لە زۆنی سەوز بە هەند وەرنەگیرا و لە زۆنی زەردیش دوای چەند مانگێک پشتگوێ خرا، هەر لەو خاڵەدا باس لە چەسپاندنی یاسا و دروستکردنی ئەنجومەنی ڕاژە کراوە، پەرلەمانی کوردستان یاسای تایبەت بە چاکسازی لە مووچە و دەرماڵەکانی پەسەندکردووە، بەڵام هەرچەندە بڕیاربوو لە سەرەتای مانگی تەمووزەوە دەست بە جێبەجێکردنی یاساکە بکرێت، بەڵام تا ئێستا هیچ هەنگاوێک بۆ جێبەجێکردنی ئەو یاسایە نەراوە، هیچ ئەنجومەنێکیش بەناوی ئەنجومەنی ڕاژە پێکنەهێنراوە.\nخاڵی دووەمی کارنامەکە دەڵێت: کار دەکەین بۆ نەهیشتنی ڕووتین و هەروەها خێراکردنی ڕاپەراندنی ئیش و کاری هاوڵاتیان و ڕێزگرتن لێیان لە دامودەزگا فەرمییەکاندا. بە کردەوە هەوڵ دەدەین بۆ بەخزمەتگوزارکردنی دامەزراوە حکومییەکان لە ئاست هاوڵاتیاندا. لە پەیوەندیی بەم بابەتەوە هەرچی زووترە پەرە بە خزمەتگوزارییە ئەلەکترۆنیەکان دەدەین.\nبەڵام لەم کابینە نوێیەدا و لەسەرەی وەرگرتنی مووچەدا خانەنشینێک گیان لەدەستدەدات، ئەمە نموونەیەکی لەو دۆخەی کە نەک دامەزراوەکان نەبوونەتە شوێنی خزمەتکردن و ڕێزگرتن لە هاوڵاتیان بەڵکوو بوونەتە هۆی سووکایەتیپێکردن و زیان پێگەیاندنیان، ئەمەش بەلەبەرچاوگرتنی شێوازی دابەشکردنی مووچەی خانەنشینان لە وڵاتانی پێشکەوتوودا، هەروەها هیچ هەنگاوێکیش بۆ بەئەلکترۆنییکردنی کاروباری حکومەت نەکراوە، وەکو ئەوەی لە خاڵی دووەمدا ئاماژەی پێکراوە.\nلە خاڵی سێیەمدا ئاماژە بەوەکراوە: نابێ بەرپرسانی باڵای حکومەت پێگەی کارگێریی خۆیان بۆ بازرگانی و دەوڵەمەندبوون بەکاربهێنن. بە پشت بەستن بە یاسا بەرکارەکانی هەرێم، نابێ بەرپرسان کاری بازرگانی و بەڵێندەرایەتی و وەبەرهێنان بکەن و لێپرسینەوە لە هەر سەرپێچییەک لەم بوارەدا دەکەین.\nئەمە خاڵێکی تەواو گونجاو و باشە ئەگەر جێبەجێ بکرایە، بەڵام لەماوەی زیاتر لە ساڵێک لە تەمەنی کابینەکەدا، هیچ بەرپرسێکمان بەبینی کە سزابدرێت یان بدرێت بە دادگا بەهۆی ئەوەی کاری بازرگانیی و وەبەرهێنانی تێکەڵی کاری حکومەت کردووە.\nلە خاڵی چوارەمدا هاتووە: ئەنجامدانی ئیفاد و سەفەر و بەستنی کۆنگرە و کۆنفراس، بە پێی پێویستی دەبێت و رێگە لە بە هەدەردانی سامان و خەراب بەکارهێنان و بەلاڕێدابردنێک لەم بوارانەدا دەگرین.\nناکرێت هەڵسەنگاندنی تەواو و واقعیی بۆ ئەم خاڵە بکرێت، چوونکە بەهۆی بڵاوبوونەوەی ڤایرۆسی کۆرۆنا و ڕێکارەکانی ڕێگری لە تەشەنەکردنی ڤایرۆسەکە، کەمترین چالاکیی و سەردان و کۆنفرانس لە ئاستی جیهاندا ئەنجامدراوە و ئەوەش کوردستانی گرتووەتەوە، نازانرێت ئەگەر بڵاوبوونەوەی ئەو ڤایرۆۆسە نەبایە، حکومەتی هەرێم خۆویستانە پابەندی ئەم خاڵەی کارنامەکەی دەبوو یان نا.\nلە خاڵی پێنجەمدا ئاماژە بەوەکراوە: بە هەموو توانامانەوە، ڕووبەڕووی هەموو جۆرە گەندڵیەکی دارایی و کارگێڕی دەبینەوە و رێگردەبین لە بەهەدەردانی سامانی گشتی و زێدەرۆیی بۆ سەر موڵک و مومتەلەکاتی هەرێم، ئەمەش لە رێگەی کاراکردن و پشتیوانی کردنی دامەزراوە فەرمی و یاساییەکانی هەرێمی کوردستان بە تایبەتی پەرلەمان و دیوانی چاودێری دارایی و دەستەی نەزاهە و داواکاری گشتی.\nدووبارە لەماوەی دەستبەکاربوونی ئەم کابینەیە تا ئێستا، هیچ کەس و لایەنێک لەلایەن ئەو دامەزراوانەی کە لە خاڵەکەدا هاتوون سزانەدراوە و نەدراوە بە دادگا.\nخاڵی شەشەم ئاماژە بەوەدەکات: کاردەکەین بۆ چەسپاندنی شەفافیەت لە گشت بوارە داراییەکانی هەرێمدا، بە تایبەت لە بواری داهاتە نەوتییەکانی هەرێم و داهاتە ناوخۆییەکان. بۆ ئەم مەبەستەی سەرەوە کاردەکەین بۆ دامەزراندنی سندوقی داهاتە نەوتییەکان بە پێی یاسای پەیوەندیدار.\nبەڵام دوای تێپەڕبوونی زیاتر لە ساڵیک بەسەر ئەم بەڵێنەدا، نە سندوقی داهاتە نەوتییەکان دامەزراوە، نە شەفافیەت هاتووەتەئاراوە.\nلە خاڵی حەوتەمدا ڕونکراوەتەوە کە بە پێی ستاندەرە جیهانییەکان، چاکسازی لە کەرتی تەندروستی و دەرمان و خۆڕاک دەکەین و رێکاری یاسایی بۆ هەر سەر پێچیەک کە لەم لایەنە ژیاریەدا بکرێت دەگرینە بەر. بۆ ئەم مەبەستانەش دامەزراوەی خۆراک و دەرمانی هەرێم سەر بە ئەنجومەنی وەزیران دادەمەزرێنین.\nبڵاوبوونەوەی ڤایرۆسی کۆرۆنا دەریخست نەک هەر ئەم بەڵێنە جێبەجێنەکراوە، بەڵکوو دۆخی کەرتی تەندروستی زۆر لەوە خراۆترە کە هاوڵاتیان چاوەڕوانیان دەکرد، هاوکات ئەو دامەزراوەیەی کە باسی لێوەکراوە دانەمەزراوە و هیچ هەنگاوێکیش بۆ دامەزراندنی نەنراوە.\nلە خاڵی هەشتەمدا ئاماژە بەوەکراوە: چاکسازی لە سیستەمی باج دەکەین و دەبێ دادپەروەری لە وەرگرتنی باج جێگیر ببێت و هەموو رێکارێکی یاسایی و کارگێڕی دەگرینەبەر بۆ رێگەگرتن لە خۆدزینەوە لە باج و میکانیزم و پێوەری تازە دەگرینە بەر بۆ رێکخستنی باج.\nئەمە هەنگاوێکی زۆر کاریگەر دەبوو ئەگەر بگیرایەتەبەر، بەڵام نە ئەو هەنگاوە نراوە نە هیچ چاکسازییەک لە بواری باج و وەرگرتنییدا ئەنجامدراوە.\nخاڵی نۆیەم دەڵێت: کار دەکەین بۆ رێگەگرتن لە قۆرخکاری (احتکار) بە پێی یاسای بەرکار و رەخساندنی دەرفەتی لەبار بۆ ململانێی بازرگانی ڕەوا و هاندانی کۆمپانیاکانی پشکداری.\nبەڵام هیچ کۆمپانیایەک لەسەر قۆرغکاری سزانەدراوە و هیچ کۆمپانیایەکی پشذکداری دانەمەزراوە و ململانێێ دروستی بازرگانی لە بازاڕەکانی هەرێمدا لەئارادا نییە.\nلە خاڵی دەیەمدا ئاماژە بەوە کراوە: پشتیوانی کاری چاودێریی پەرلەمانی دەکەین و بۆ ئەم مەبەستەش پابەند دەبین بە هەموو رێکارەکانی چاودێری لە پەرلەمانی کوردستان بە پێی یاساو پەیڕەوی ناوخۆ و بنەماکانی کاری پەرلەمانی. هەروەها بە پێی بنەماکانی کاری پەرلەمان، ڕێز لە ئۆپۆزسیۆنی پەرلەمانی دەگرین.\nبەڵام تا ئێستا لە پەرلەمانەوە نە لێپرسینەوە لە هیچ بەرپرسێکی حکومەت کراوە، نە متمانەی لێ وەرگراوەتەوە، تەنانەت دوای ئەوەی چەندین جار سەرۆکی حکومەت بانگهێشتکراوە بۆ پەرلەمان بەڵام ئامادە نەبووە بچێتە بەردەم پەرلەمانتاران، بەچەندین شێوەش دژایەتی ئۆپۆزسیۆن کراوە بە پێچەوانەی ئەوەی لە کارنامەکەدا هاتووە.\nخاڵی یازدەیەمی کارنامەی حکومەت ئاماژە بەوە دەکات کە سندوقی خانەنشینی بە پێی یاسای پەیوەندیدار لە هەرێم کارا دەکەین، بۆ ئەوەی ئەم سندوقە گەرانتی مافەکانی خانەنشینانی هەرێمی کوردستان بکات.\nئەمەش جێبەجێ نەکراوە وتا ئێستاش شتێک نییە بەناوی سندوقی خانەنشینیی لە هەرێم، لەکاتێکدا مانگانە بڕێک لە مووچەی فەرمانبەران دەبڕدرێت بەناوی ئەوەی دەخریتە سندوقی خانەنشینییەوە، بەبێ ئەوەی سندوقەکە هەبێت.\nخاڵی دوازدە دەڵێت: بە هەماهەنگی لەگەل سەرۆکایەتی هەرێم، لە پێناو بەهێزکردنی سیستەمی بەرگری و ڕووبەرووبوونەوەی مەترسییەکان و پاراستنی ئاشتی و ئاسایشی هەرێم، پێداچوونەوە بە میکانیزمی ڕێکخستن و یەکخستنی هێزی پێشمەرگەی کوردستان و هێزەکانی ئاسایشی ناوخۆ دەکەین و هەوڵ دەدەین بە هاوکاری بسپۆرانی ناوخۆ و دەرەکی ئەم هێزانە لە ستانداردە سەربازییەکان نزیک بکەینەوە.\nلەم بوارەدا چەند کۆبوونەوە و هەنگاوێک نراوە، ئەوانیش لەژێر فشاری هاوپەیماناندا بووە، بەڵام تا ئێستاش نەک هەر هەنگاوی کردەیی نەهنراوە، تەنانەت میکانزیمەکانی جێبەجێکردنی ئەم خالەش دیارینەکراوە و ماوەیەکی زۆریشە کۆبوونەوەکانی پەیوەست بەو بوارە وەستێنراون.\nلە کۆتا خاڵی کاربامەکەدا هاتووە: کار دەکەین بۆ سەروەرکردنی یاسا و رێز گرتن لە سەربەخۆیی دەسەڵاتی دادوەری و نابێ لە کوردستاندا کەس لە سەرووی یاسا بێت. هیچ کەسێک رێگەی پێنادرێت بە هۆی پێگەی سیاسی و کۆمەڵایەتی و حزبی لە دەست یاسا رابکات و خۆی لە دەرەوەی یاسا ببینێتەوە, هەروەها کاری جدی دەکەین بۆ کۆنترۆڵکردنی دیاردەی بڵاوبوونەوەی چەک لە ناو کۆمەڵگەکەماندا.\nلەم خاڵەشدا دوو بواری گرنگ باسکراون بەڵام بەداخەوە هیچ یەک لەو بوارانە بچووکترین گۆڕانکارییان بەسەردا نەهاتووە ئەگەر دۆخیان خراپتر نەبووبێت باشتر نەبووە.\nلەم هەڵسەندگاندنەی سەرەوەدا دەردەکەوێت لە ئاستی یەکەمی هێڵە گشتییەکانی کارنامەی حکومەت کە ئاستی چاکسازییە، هیچ هەنگاوێکی کردەیی نەنراوە و لە ماوەی زیاتر لە ساڵێکی ڕابردوودا بچووکترین دەستکەوت نەهاتووەتەئاراوە تا ئاماژەی پێ بدرێت و ڕونیش نییە کە داهاتووی ئەم پرۆسەیە چی دەبێت کە کابینەی نۆیەم بە شێوەیەکی فراوان بانگەشەی بۆ دەکات.\nهەڵسەناگدنی ئاستەکانی تری هێڵە گشتییەکانی کارنامەکە لە ڕاپۆرتەکانی داهاتوودا دەخەینەڕوو.\nBy پرس میدیا at 7/30/2020 03:01:00 pm